
De  fontibus  Vellei  Paterculi  quaestionem  facere  cum 
nobds  proposuerimus,  prorsus  non  credimus  ad  fidem  eius, 
qua  de  fide  huius  aetatis  viri  docti  abunde  disseruerint, 
clarius  perspiciendam  vel  ad  libri  eius  lectionem  restitu- 
endam  novi  aliquid  nos  allaturos  esse.  Tamen  nou  dubi- 
tamus  ea  proferre,  quae  Vellei  studio  occupati  animadver- 
tinius  de  ratione  qua  usus  sit  fontibus.  Ita  enim  non  solum 
quibus  potissimum  studiis  vacaverit  atque  qualem  eruditionem 
sibi  comparaverit,  verum  etiam  quali  ingenio  narrationes  et 
sententias,  quas  e  fontibus  desumpsit,  vel  imitatus  sit  vel 
commutaverit  cognoscere  licebit.  Quae  cum  ita  sint,  con- 
sentaneum  est  in  hac  quaestione  res,  quae  ad  rerum  memo- 
riam  et  lectionem  emendandam  spectant,  paucis  modo  at- 
tingentes  ea  potius  nos  respecturos  atque  disserturos  esse, 
quae,  cum  fontium  eius  delectum  et  usum  adumbrent,  in- 
dolem  atque  ingenium  scriptoris  perspicuum  nobis  faciant. 

Quae  huc  usque  homines  docti  de  fontibus  Vellei  dis- 
seruerunt  perpauca  sunt.  Primus,  postquam  Ruhnkenius  in 
commentario  editionis  quos  Velleio  fontes  fuisse  suspicaretur 
adscripsit,  praefatus  est  de  fontibus  Krausius  in  prolegg. 
ad  editionem  p.  44.  Sequitur  Sauppius  in  praeclara  de 
Velleio  Paterculo  dissertatione  inserta  Museo  Helvetico  I 
(1837)  p.  178  ss.  Tum  Kiitzius  de  eadem  re  disseruit  in 
prolegg.  ad  editionem  suam  p.  XXXVIII  ss.,  Koehlerus  in 
dissertatione  Gottingensi  (1861)  qua  ratione  T.  lAvii  anna- 
lihxis  usi  sint  historid  Latini  atqus  Oraeci  p.  10  ss.,  Pernices 


_^! 


in  commentatione  de  Velleifide  historica  (Lps.  1862)  p.  12  ss., 
Reichavius  in  dissert.  de  fontium  deledu,  quem  in  Tiberii 
vita  morihusque  describendis  Velleius  Tacitus  Suetonius  Dio 
hahuerunt  (Regimont.  1865)  p.  7,  C.  de  Oppen  in  diss.  de 
if.  Velleio  Paterculo  (Rostocbii  1875)  p.  6,  denique  Georges 
in  diss.  de  elociitione  Vellei  (Lps.  1877)  p   6  ss. 

In  Vellei  locis  adscribendis  Halmii  editionem  secutus 
sum  eiusdemque  compendiis  P  (ed.  Rhenani)  A  (apographum 
Amerbacbii)  M  (collatio  Burerii)  usus  sum. 

I. 

Velleius  ipse  perpauca  de  fontibus  suis  tradit,  sive 
plura  in  partibus  libri  primi  deperditis  commemoravit,  sive 
operae  pretium  non  esse  putavit.  Memorat  enim  Catonis 
origines  (1,7,3)  Hortensiique  annales  (2,16,3)  praetereaque 
nonnumquam  se  ipsum  ea,  quae  narrat,  vidisse  testatur 
(2,101,2.  104,3.  107,1.  106,1.  111,3.  113  extr.  121,3). 

Tamen  pluribus  eum  usum  esse  cum  toto  libri  tenore 
elucet  tum  viri  docti  iam  ostenderunt.  Quos,  ut  praeter- 
miittamus  Krausium,  qui  omnibus  fere  scriptoribusO  Velleium 
usum  esse  nulla  ratione  iudicat,  videmus  fere  consentire 
illum  legisse  Cornelium  Nepotem  (Sauppius,  Kritzius),  Pom- 
ponium  Atticum  (Kritzius,  Pernices),  Pompeium  Trogum 
(Kritzius,  Pernices),  Livium  (Sauppius,  Pernices.  Georges, 
Koehlerus),  Sallustium,  Ciceronem  (iidem). 

Ex   hac   virorum    doctorum    consensione   certe  id  puto 

apparere,     eorum,    quos    enumeravi,    scriptorum    vestigia 

in   Vellei   Paterculi    historia   posse   perspici.     Sed   tantam 

fontium  multitudinem   ab  illo  esse  adhibitam  vix  quisquam 

crediderit,  cum  et  quam  sit  exigua  historia  Vellei  conside- 

raverit    --    etenim    ut   magnae    sint   prioris    libri    lacunae, 

tamen  totum  opus  aJtero  tanto  maius  fuisse  libro  posteriore 

non  est  verisimile  —  cumque  quanta  festinatione   scriptor 

in   libello   suo   componendo   versatus  sit  secum  reputaverit. 

Summam  enim  festinationem  et  ex  ipsius  verbis  cognoscimus 

(1,16,1  intellego  mihi  in  hac  tam  praecipiti  festinatione  .  .  . 

paene   magis   necessaria  praetereunda   quam  siipervacua  amr 

pledenda.  2,41,1  secutus  est  consulatus  C.  Caesaris,  qui  quam 

lihet  festinantem   in   se  morari  cogit.    108,2  nulla  festinatio 

>)  Negari  iiequit  eadem  persaepe  narrare  VeUeium  atque  aUos  ante 
eum  scnptores  velut  1,9,5  (Valerius  Antias  apud  Liv.  28,46,14),  2,12  5 
(Lu1:atius  Catulus  ap.  Plut.  Mar.  25).  Sed  hac  via  et  ratione  fontes  dilquirere 
ceiUi  non  hcet. 

hmus  vin  mentionem  transgredi  dehet.  124,1  quid  tunc  ho^ 
mtnes  ttmuermt  .  .  .  neque  mihi  tam  festinanti  exprimere 
vacat)  et  ex  multis  erratis  narrationibusque  properanter  in- 
iquo  loco  msertis  concludere  possumus  (Sauppius  p.  147) 

Cuius  festinationis  causam  cum  quaerimus,  docemur  con- 
lectura  a  Dodwello  in  Annall  VelL  §  29  (in  Frotscheri  e- 
ditione   p.  LXXXV.)   proposita   et  a  Laurentio  Fast,  cap. 
p.  83  aliisque  repetita,  eo  consilio  VeJlium  scripsisse  libros 
suos  probabile  esse,  ut  grati  animi  in  M.  Vinicium,  cui  opus 
dedicasset   eiusque  ad   consulatum  tempora  plerumque  con- 
stituisset,    praestaret  publicum  monumentum.     Miram  autem 
atque  smgularem  eius  rationem,  qua  tempora  ad  consulatum 
constituit,  scnptor  putandus  est  propterea  modo  computavisse 
ut  honorem  iUum  summopere  celebraret.     Atque  cum  Vinicius 
consul  fuerit  anni  p.  Chr.  n.  ;30,  cumque  res  usque  ad  hunc 
modo  annum  Velleius  referat  atque  saepius  ad  annum  29  p 
Chr.  n      ut  mfra  videbimus,    tempora  constituat,    suspicari 
nobis  hcet  propterea  scriptorem  festinasse,  quod  Vinicio  con- 
suli  designato  gratulari  voluit. 

Jani  videamus  quonam  modo  fieri  potueiit,  ut  scriptor 
m    summa   festinatione  non    paucis   fontibus    videatur    usus 
esse   atque   inseruerit    sententias    multifarias    de   poetis   et 
Graecis  et  Romanis,    de  scriptoribus  pedestris  sermonis,  de 
oratoribus,  de  multis  aliis,  quas  si  quis  scribit,  haud  ignarum 
se  esse  litterarum  ostendit.    Duplici  modo  hinc  nobis  videmur 
posse   ratiocinari,    scriptorem    aut  iam  diu  id    agentem,   ut 
historiam  componeret,  librorum,  quos  legebat,  excussisse  eos 
locos   qui  gravioris  momenti  sibi  viderentur,  adeoque  paratis 
auxiliis  ad  opus  suum  scribendum  accessisse,  aut  inde  demum 
a    Vmicio    consule     designato     consilium     historiae    litteris 
tractandae   iniisse   atque  paucos   modo   Jibellos   ante  oculos 
habentem  historiam  variis  digressionibus,  quae  eius  memoriae 
e  libris  m  otio  lectis  praesto  erant,  exornatam  conscripsisse 
Atque  priorem  quidem  suspicionem  cum  sequemur,  ut  ne  id 
quidem  negandum  nobis  erit,  fieri  potuisse,  ut  Velleius  abditis 
atque   vetustissimis   lontibus   uteretur,    ita   manifestum  erit 

hunc,  qui  exstat,  libellum  non  esse  illorum  studiorum  fructum, 
cum  et  veri  esse  simillimum  viderimus  huius  operis  tractandi 
coiasilium  inde  demum  a  Vinicio  consule  designato  esse  a 
scriptore  captum,  neque  intellegi  posse  confitebimur,  cur 
ille,  cum  in  colligendis  copiis  tam  diu  assidueque  versatus 
sit,  in  illustrandis  eis  et  describendis  ita  festinaverit.  — 
His  ex  angustiis  videamus  num  Kritzii  sententia  (p.  XIV  ss.) 
adiuti  evadere  possimus,  qui  et  ex  locis  nonnuUis,  ubi  aliud 
opus  respicit  Velleius,  et  ex  eo,  quod  inde  ah  ea  historiae 
Bomanae  parte,  uhi  hella  civilia  attigit,  copiosior  fit  in  narrando 
et  aperte  maiorem  quandam  diligentiam  atque  uhertatem  in 
iis  explicandis  ostendit,  quae  ad  parandum  ac  stahiliendum 
principatum  pertinent  (p  XVII),  sibi  videtur  posse  conclu- 
dere  scriptorem  festinato  hoc  lihello  pauca  delihasse  ex  collectis 
copiis  et  tanquam  specimen  amplioris  operis  edidisse  (ibid.  cfr. 
Reichavius  1. 1.  p.  7).  Sed  ex  illis  locis  (2,48,5  harum  praeteri- 
tarumque  rerum  ordo  .  .  .  uti  spero,  nostris  explicdbitur.  96,2 
geyitis  Pannoniorum  Delmatarumque  nationes  .  .  alio  loco 
explicahimus.  99,3  quis  fuerit  eo  tempore  civitatis  hahitus  .  .  . 
iusto  servemus  operi,  103,4  laetitiam  eius  diei  vix  in  illo  iusto 
opere  ahunde  persequi  poterimus  .  .  .  114,4  ferocem  illam  tot 
milium  iuventutem  .  .  .  iustis  voluminihus  ordine  narrahimus, 
ut  spero,  119,1  ordinem  atrocissimae  calamitatis  .  .  .  iustis 
voluminihu^,  ut  alii,  ita  nos  conahimur  exponere)  ■—  quam- 
quam  ne  intellegere  quidem  me  confiteor,  cur  non  idem  valeat 
Saiiippii  iudicium  (1. 1.  p  143),  Velleium  subito  in  scribendo 
illo  libello  maioris  cuiusdam  operis  condendi  consilium  cepisse 
—  certe,  si  Kritzii  opinionem  sequimur,  id  solum  concludere 
possumus,  scriptorem  ad  res  inde  a  bello  civili  inter  Pompeium 
et  Caesarem  exorto  enarrandas  habuisse  copias  collectas. 
Quae  opinio,  quamquam  non  satis  certis  argumentis  est 
stabilita,  si  altero  Kritzii  argumento  sublevaretur,  haud 
inepta  videretur  esse.  Sed  minime  eo,  quod  scriptor  inde  a 
belli  civilis  tractatione  uberior  fit  in  enarrando,  potest  con- 
cludi  copiis  antea  collectis  illum  in  scribendo  adiutum  fuisse, 
cum  id  solum  ratiocinari  possimus,  Velleium,  id  quod  mirum 

non  est,  in  libri  parte  de  sua  aetate  conscripta  maiore  et 
diligentia  et  amore  versatum  esse  quam  antea.  Quod  discri- 
men  iiiter  narrationem  belli  civilis  et  eam,  quae  praecedit, 
aliter  etiam  posse  declarari  infra  videbimus.  Sed  utut  res 
se  habet,  intellegi  nequit  cur  scriptor,  si  copias  ad  historiam 
suae  aetatis  tractandam  collectas  habuerit,  cum  adeo  tem- 
poris  angustiis  pressus  sit,  totam  et  Graecorum  et  Romauorum 
historiam  scribere  susceperit  neque  potius  narratione  inde 
a  bello  civili  scripta  Vinicio  gratulatus  sit. 

Quae  cum  ita  sint,  illam  alteram,  quam  supra  diximus, 
ratiocinationem  nos  sequi  necesse  est  neque  dubitare,  quin 
Velleius  nullis  antea  collectis  copiis  ad  libros  suos  componendos 
accesserit  habueritque  pressus  tempore  ante  oculos  paucos 
modo  Jibellos,  quos  levidensi  labore  perspicere  et  ex  eis 
historiam  suam  fructibus  studiorura  suoium  e  memoria  additis 
componere  potuerit.  Quae  cum  ita  sint,  vetustis  Velleium 
fontibus  usura  esse  non  est  veri  simile,  sed  potius  libros  ad 
usum  cotidianum  aptos  atque  sua  aetate  conscriptos  divulga- 
tosque  ante  oculos  eum  habuisse  credendum  est. 


II. 

Jam  id  acturi,  ut  eos  libellos,  quos  potissimum  a  Velleio 
inspectos  excerptosque  esse  nos  diximus  probabile  esse,  ex- 
quirere  conemur,  proficiscamur  a  scriptoris  temporum  con- 
stituendorum  ratione,  quam  prorsus  singularem  esse  omnes 
editores  consentiunt.  Cuius  rei,  quam  in  eo  esse  positam 
Kritzius  existimat  (p.  XL),  quod  Velleius  non  solum  a  vulgari 
chronologia  recedit,  sed  etiam  a  se  ipso  discrepat,  nemo 
eorum  hucusque  probabilem  causam  attulit,  cum  alii  discre- 
pantiam  illam  e  vitiosa  lectione  tralaticia  exortam  esse 
rati  emendando  putarent  chronologiam  sanandam  esse,  ut 
Kritzius,  alii,  ut  Laurentius  (1.  1.  p.  81  ss.),  in  eo  acquies- 
cerent,  ut  peculiare  quoddam  systema  chronologicum  ^equi 
Velleium  existimarent. 


Atque  primum  quidem,  cum,  ut  supra  diximus,  Velleius 

saepissime  tempora  constituat  ad  consulatum  Vinicii,    quae- 

ramus   cui    anno  scriptor  illum  consulatum  tribuat.     Quem 

annum    probabilem    primus    Laurentius    (I.   1.    p.    80)    in- 

venit.     Tribus  enim  locis,    ubi  tempus   ita  constituatur,    ut 

et  anni  post  urbem  conditam  peracti  et  anni  usque  ad  consu- 

latum    Vinicii    vel    ad    id    tempus,    quo    Velleius    scripsit, 

euumerentur,   ambobus   numeris   contractis   vidit   homo  ille 

doctus  effici  numerum  781.     Qui  numeri  fere  integri  traditi 

sunt  (2,49,1  Lentulo  et  Marcello  consuUbus  post  urbem  conditani 

annis  septingentis  et  tribus,    ante  annos  octo  et  septuaginta, 

quam  tu,  M.  Vinici,  consulatum  inires,  bellum  dvile  exarsit. 

65,2   consulatumque    iniit  Caesar  pridie  quam  viginti    annos 

impleret   decimo    Kal,     Octobres   cum   collega    Q,   Pedio  post 

urbem   conditam  [abhincj    annis  septingentis  et  novem,   ante 

duos  et  septuaginta,  quam  tu,  M,  Vinici,    consulatum  inires, 

103,3   perseveravit ,    ut    ,    .    .    .    eum   Aelio    Cato    C,    Sentio 

consulibus  V,  Kal,  Julias,  post  urbem  conditam  annis  septin- 

gentis  quinquaginta  quattuor,  abhinc  annos  septeni  et  viginti 

adoptaret),  nisi  quod  49,1  et  65,2  editio  princeps  et  apographum 

Amerbachii,    103,3    apogr.   Amerb.    et   collatio   Bureri  pro 

signo  numeri  500  (D)  habent  A  (a).  — 

lis  calculis  quomodo  Velleius  differat  a  Varroniana,  quae 
vulgo  adhibetur,  ratione  hac  tabula  perspiciatur: 

Cousules 


capp. 


2,49,1 


65,2 


103,3 


C.  Claudius  M.  f.  M.  n.  MarceUus 
L.  Cornehus  P.  f.  — .  n.  Lentulus 

Crus 
C.  JuUus  C.  f.  C.  n.  Caesar  Octa- 

vianus 
Q.  Pedius  M.  f. 

Sex.  Aelius  Q.  f.  L.  n.  Catus 
C.  Sentius  C.  f.  C.  n.  Saturninus 
M.  Vmicius  P.  f.  M.  n. 
L.  Cassius  L.  f.  L.  n.  Longinus 


A  n  n  i 

a.  u.  c. 

ante 

Varr. 

Chr.  n. 

705 

49 

711 

43 

757 

p.  Chr  n. 

4 

783 

30 

VeU. 


703 

709 

754 

781 


*: 


—     12     — 


His  igitur  numeris,  quos  incorruptos  esse  servatos  nihil 
est  quin  credamus,  id  certe  apparet,  duas  inter  se  discrepantes 
sequi  Velleium  rationes,  quarum  altera  duobus,  altera  tribus 
annis  a  Varroniana  receditJ) 

Atque  illam  quidem,  quae  triennio  diflFert  a  vulgari 
ratione,  scimus  aliorum  quoque  scriptorum  in  usu  fuisse. 
Haec  autem  differentia  temporum  a  scriptoribus  constitutorum 
et  fastis  consularibus  nobis  conservatorum ,  ut  paucis  repe- 
tamus  ea,  quae  hac  de  re  Mommsenus  in  chronoL  Eom,^ 
p.  110  ss.  nuperque  Matzatius  in  chron.  Rom,  I.  p.  330  ss. 
docuerunt,  ex  eo  exorta  est,  quod  publica  monumenta,  quibus 
tenipora  constituebantur,  quattuor  annos  a.  u.  c.  Varr.  421. 
430.  445.  453  haberent  eosque  libri  annales  desiderarent.  at 
annum,  qui  est  in  fastis  304,  libri  manuscripti  duobus  annis 
significarent.  Atque  quattuor  illos  annos  veri  est  simile 
proptera  monumentis  publicis  esse  insertos,  ut  error  quidara 
chronologicus  revocaretur,  quam  ad  rem  illi  anni  aptissimi 
erant,  quippe  qui  et  consulatus  et  dictaturas  haberent;  fieri 
autem  potuit  ut  annus  304  bis  numeraretur,  cum  decemviri 
illius  anni  diutius  anno,  scilicet  undeviginti  menses  (Mommsen. 
1.  1.  p.  92  et  119)  imperium  obtinerent.  Res  igitur  ita 
comparata  est,  ut  annales  congruant  cum  fastis  usque  ad 
annum  304,  anno  praecedant  usque  ad  a.  420,  congruant  usque 
ad  a.  429,  recedant  anno  usque  ad  a.  444,  duobus  annis 
usque  ad  a.  452,  tribus  inde  ab  a.  454. 

Sed  hoc  usque  eos  modo  calculos  respeximus,  quibus 
per  244  annos  reges  regnasse  putantur,  ita  ut  a.  754  a.  Chr.  n. 
urbem  conditam  esse  efficiatur.    Sed  huic  Varronianae,  quae 

*)  Praeterea  ex  his  locis  coucludi  potest  tempus,  quo  scripsit  Velleius, 
fere  concidisse  cum  Vinicii  consulatu.  Sed  quamquam  secundum  hos  locos 
nullum  videtur  discrimen  esse  utrum  VeUeius  tempora  ad  Vinicii  consulatum 
au  ad  id,  quo  scripsit,  tempus  constituat,  cum  tribus  ilUs  locis  numerus 
781  efficiatur,  tamen  plerisque  aliis  locis,  ubi  ab  ipso  scribendi  tempore 
rationem  instituit,  potius  annum  780  ponere  nos  debere  omnibusque  posse 
videbimus  Jtaque,  quod  iUo  solo  loco  103,3  tempus  scribendi  eodem  anno, 
quo  Viiiicius  consul  erat ,  significatur ,  eam  videtur  causara  habere ,  quod 
Velleius  finem  hbri  sui  exeunte  anno  780  scripsit. 


13     — 


vocatur,  aerae  aliam  esse  oppositam  notum  est,  cui  a  Catone 
nomen  inditum  est  eaque,  cum  243  modo  anni  regum  tempori 
attribuantur,  annus  urbis  conditae  753  a.  Chr.  efficiatur. 
Hi  calculi  et  in  fastis  publicis  Augustae  aetatis  et  in  eiusdem 
temporis  libris  adhibiti  (Mommsen.  1.  1.  p.  142)  eandem  inter 
se  differentiam  praebeant  necesse  est  atque  calculi  Varroniani 
qui  dicuntur.  Quod  si  aeram  Catonianam,  quae  exstat  in 
libris,  comparamus  cum  fastorum  ratione  in  calculos  Varro- 
nianos  redacta,  quos  vulgo  sequimur,  anno  recedere  Catonis 
calculos  apparet  a  Varronianis  usque  ad  annum  304,  congruere 
usque  ad  a.  420,  anno  recedere  usque  ad  a.  429,  duobus  annis 
usque  ad  a.  444,  tribus  usque  ad  a.  452,  quattuor  inde  ab 
anno  454. 

Videamus,  quonam  modo  his  calculis  usus  sit  Velleius. 
Etenim  cum  non  esse  dubium  arbitremur,  quin  ille  consulatum 
Vinicii  anno  781  p.  u.  c,  i.  e,  ut  diximus,  a.  783  fastorum 
consularium  in  Varronis  rationem  redactorum  posuerit, 
cumque  multis  locis  tempora  vel  ad  consulatum  Vinicii  vel 
ad  tempus  eius  consulatui  proximum,  quo  scripsit,  constituat, 
ex  locis  illis  conicere  licet  quos  calculos  scriptor  secutus  sit. 
Itaque,  cum  credibile  sit  per  totum  libellum  auctorem  illum 
numerum  781  in  animo  habuisse  atque  illius  anni  et  temporura, 
quae  constiturus  erat,  differentiam  enuraerasse,  ab  eodem,  quo 
Velleius  videtur  annos  constituisse,  progressi  numero  primum 
quidem  eos  excutiamus  atque  tractemus  locos,  ubi  Velleium 
iudicamus  eam  secutum  esse  aeram,  quae  a  Varroniana  ratione 
triennio  recedat. 

1,7,4  aim  sint  a  Capiia  capta  anni  ducenti  et  qxmdra" 
ginta  ...  —  Eum  numerum  cum  subtraxerimus  ab  anno,  quo 
Velleius  scripsit,  habebimus  a.  540,  respondentem  ad  a.  a.  u.  c. 
Varr.  543.    (Mommsen.  h.  B.^  I  p.  641.) 

8,4.  sexta  olympiade  post  duo  et  viginti  annos  quam 
prima  constituta  fuerat,  Eomulus  ...  Eomam  .  .  condidit, 
a  qiio  tempore  ad  vos  consules  anni  sunt  septingenti  octoginta 
unus  [em.  Laurent.  e  monstruosa  editionis  primae  lectione 
D.CCCC.LXXX.L]. 

2,2,2.  Tiberius  Oracchus  .  .  .  P.  Miicio  Scaevola  L, 
Calpurnio  consulihus  ahhinc  annos  centum  sexaginta  duos 
desdvii  a  honis.  —  Numerus  ille  subtrahatur  necesse  est 
ab  780,  h.  e.  ab  eo  anno,  quo  Velleius  scripsit.  Itaque 
habemus  annum  618  respondentem  ad  annum  a.  u.  c.  Varr.  621. 

7,5.  hic  est  Opimius,  a  quo  consiile  celeherrimum  Opimiani 
lini  nomen;  quod  iam  nullum  esse  siiatio  annorum  colligi 
potest,  ciim  ah  eo  sint  ad  te,  M.  Viniciy  consulem  anni  centum 
quinquaginta  unus*^)  [CLI AF,  CL  Aldus,  CLII  Laurent.]. 

—  Nihil  habemus  cur  hic  emendemus,  cum  numero  tralaticio 
(781—151)  efficiatur  annus  630,  qui  respondet  ad  annura 
a.  u.  c.  Varr.  633  sec.  fastos  consulares. 

12,1  Marius  .  .  .  Jugurtha  rege  ahhinc  annos  ferme 
centum  triginta  quattuor  potitus  est;  designatusque  iternm 
cormd  in  urhem  revetsus  secundi  considatus  initio  Kal.  Janu- 
ariis  eum  in  triumpho  duxit.  —  Numerus  CXXXIIII  emen- 
datione  Aldi  ex  CXXXVIll  librorum  restitutus  est  (cfr. 
Kritz.  prolegg.  p.  ZLIII).  Habemus  igitur  annum  646 
respondentem  ad  annum  a.  u.  c  Varr.  649,  quem  annum 
secundum  fastos  consulares  alter  Marii  consulatus  sequebatur. 

27,1  Pontius  Telesimis  .  .  .  Carhone  ac  Mario  conmlihus 
ahhinc  annos  centum  et  undecim*  \CXI  Aldus:  XI  MP,  XL  P, 
C/ZKritzius]  .  .  .  cum  Sulla  dimicavit.  Aldi  emendatione,  qui 
signum  numeri  C  optimorum  codicum  lectioni  addidit,  habemus 
(780  —  111)  a.  669  ad  annum  a.  u.  c.  Varr.  672  respondentem. 

29,1  suh  adventum  in  Italiam  L.  Sullae  Cn.  Pompeim 
.  .  .  ahhinc  annos  centum  et  trededm  .  .  .  contraocit  exerdtum. 

—  Habemus  igitur  annum  667  (780—113),  qui  respondet  ad 
annum  a.  u.  c.  Varr.  670.  Subsequenti  anno  ineunte  Sulla 
in  Italiam  venit  (Clintonii  faMi  Hell.  p.  152). 

103,3  V.  supra  p.  11. 

Cum  ea,  quam  supra  diximus,  ratione  circumspiciemus 
ubi  Catoniana  aera  usus  sit  Velleius,  libri  secundi  unum 
modo  locum  inveniemus. 


*)  Locos,  ubi  ab  Halmiana  editione  recedo,  stellula  significavi. 


2,15,1  L.  Caesare  etP.  Rutilio  considihus  ahhinc  annoscentum 
viginti,  universa  Italia  . . .  arma  adversus  Eomanos  cepit.  —  Re- 
spondet  enim  annus  Velleianus  660  ad  annum  a.  u.  c.  Varr.  664. 

Sed  haud  scio  an  etiam  tabula  coloniarum  a  Velleio 
capp.  14  et  15  libri  prioris  prolata  ita  comparata  sit,  ut 
nobis  eam  calculos  Catonianos  praebere  liceat  suspicari.  His 
de  coloniis  a  Sauppio  1.  1.  Madvigio  ojnisc.  I.  p.  208  ss  aliis 
vv.  dd.  tractatis  ut  certius  diiudicemus  cum  tum  demum  fieri 
poterit,  si,  quae  sunt  in  inscriptionibus  latinis,  testimonia  ex- 
cussa  atque  collecta  erunt,  hoc  loco  praetermissis  omnibus 
eis,  quae  ad  historiam  magis  Romanarum  coloniarum  quam 
ad  hanc  quaestionem  pertinent,  paucis  de  eis  disseramus 
locis,  ul»i  scriptor  annos  ab  ipso  suo  tempore  constituat. 

14,3  ahhinc  annos  autem  trecentos  et  sexaginta  [CCCLX 
Laurent. :  CCCL  AP]  Sp.  Postumio  Veturio  Calvino  con- 
mlihus.  —  Laurentii  emendatione  habemus  annum  420  re- 
spondentem  ad  a.  a.  u.  c.  Varr.  420. 

14.6  M\  Curio  et  Rufino  Cornelio  consulibus  .•.  .  ante 
annos  ferme  trecentos  et  viginti  [CCCXX  A,  ,,exemp.  vetustum 
hahet  *id  actum  ante  annos  CCCXX"'  Burer.  CCCXXX  P], 
—  a.  460  respondet  ad  a.  u.  c.  Varr.  464.') 

14.7  ahhinc  annos  ferme  trecentos  Fahio  Dorsone  et 
Clandio  Canina  considihus  [481  a.  u.  c.  Varr.].  —  Hoc  loco 
rotundum  numerum  Velleium  posuisse  veri  simile  est,  qua  re 
quibus  ille  calculis  usus  sit  cognoscere  prohibemur. 

15,2  Manlio  Volsone  et  Fulvio  Nohiliore  consulihus  .  .  . 
ahhinc  annos  ferme  ducentos  septendecim.  —  Neque  hoc  loco, 
cum  illi  consules  fuerint  a.  u.  c.  Varr.  565  atque  emendatione 
calculos  Varronianos  et  Catonianos  restituendi  eadem  nobis 
sit  facultas,  quam  scriptor  secutus  sit  temporum  rationem 
discerni  potest. 


*)  Nihil  certe  refert  utrum,  ut  Halmio  videtur,  Burerius  in  adnota- 
tione  sua  «ferme"  errore  omiserit  an  in  exemplo  suo  re  vera  non  invenerit. 
Nani  ferme  particulam  ad  numenim  appositam  non  semper  significare  scrip- 
torem  calculos  quosdam  non  satis  limatos  afferre  et  in  ipso  VeUeio  et  in 
aliis  scriptoribus  saepius  videmus.    Cfr.  Mommsen.    Chron.  Rom.  p.  201. 3«»' 

15.3  missi  coloni  Aiiximum  —  ahhinc  annos  ferme  centum 
odoginta  septem*  [CLXXXVII AF:  CLXXXV  Byxrmm.l  ante 
triennium  quam  Cassius  censor  a  Lupercali  in  Palatium' 
versus  theatrum  facere  instituit,  cin  in  eo  moliendo  eodmia 
civitatis  severitas  et  consul  Scipio  restitere  .  .  .  Habemus 
igitur,  si  tralaticiam  lectionem  sequimur,  a.  593  respondentem 
ad  a.  597  Varr.,  quo  anno  Auximum  deducta  colonia  est 
(Mommsen.  hist.  Rom.  II.  80)  itemque  addito  triennio  a.  596 
respondentem  ad  a.  a.  u.  c.  Varr.  600. 

15.4  Cassio  Longino  et  Sextio  Calvino  consulibus  .  .  ah- 
hinc  annos  ferme  centum  quinquaginta  tris  [CLIII  Krausius 
CLVIl  AP].  -  Hoc  uno  loco  Krausii  emendatione  lecti- 
onem  ita  posse  facile  restitui  concedendum  est,  ut  aeram 
Varronianam  habeamus  [a.  627:  a.  u.  c.  Varr.  630]. 

15.5  Narho  autem  Martius  Porcio  Mardoque  consulihus 
ahhinc  annos  drciter  centum  quinquaginta  tris*  [CLIII  AP : 
CXLVI  Lipsius]  deducta  colonia  est.  post  tres  et  viginti* 
[XXIII AP:  XIII  Aldus]  annos  in  Bagiennis  Eporedia  Mario 
sextum  Valerioque  Flacco  consulihus.  — -  Hunc  locum  num 
emendatione  sanare  debeamus  admodum  dubito.  Nam  trala- 
ticiam  lectionem  cum  servabimus,  quamquam  prior  numerus 
annum  adfastosconsulares  minime  quadrantem  efficit (627:636), 
si  addiderimus  differentiam,  quae  in  libris  est  inter  utrum- 
que  consulatum,  habebimus  a.  650  respondentem  ad  a.  a.  u.  c. 
Varr.  654 

Quae  cum  ita  sint,  quamvis  sane  nequeamus  demonstrare 
his  capitibus  Vellium  secutum  esse  aeram  Catonianam,  ta- 
men  id  nobis  videmur  posse  pro  certo  habere,  aliam  hic  la- 
tere  temporis  rationem  atque  locis  supra  disputatis,  cum  et 
nonnulla  vestigia  quamvis  exigua  Catonianae  rationis  hic  in- 
yeniantur  et  temporis  ratio  multo  laxior  videatur  esse  quam 
in  ceteris  libri  partibus. 

Praeterea  alios  calculos  invenimus,  quos,  cum  videatur 
ratio  quaedam  eis  inesse,  puto  esse  retinendos.  Etenim 
quinque  aut  sex  annos  hos  numeros  recedere  ab  annis  Va- 
ronianis,  quos  vulgo  sequimur,  animadvertimus,  quam  rati- 


onem   haud   alienam  fuisse  a  vetustis  annalibus  Mommsen. 
docet  chron.  p.  133. 

1,12,5  Carthago  diruta  est,  cum  stetisset  annis  sexcentis 
sexaginta  septem*  [DCLXVII P,  DCLXVI  A]  ahhinc  annos 
centum  septuaginta  septem*  [CLXXVII M,  CCLXXVII  AP] 
Cn.  Cornelio  Lentulo  L.  Mummio  consulibus.  hunc  finem  ha- 
huit  Romani  imperii  Carthago  aemula,  cum  qua  hellare  ma- 
iores  nostri  coejyere  Claudio  et  Fulvio  consulihus  ante  annos 
ducentos  nonaginta  sex*  [AP]  quam  tu,  M.  Vinid,  consulatum 
inires.  —  Emendationes  virorum  doctorum  non  apposuimu8, 
quod  putamus  integritatem  lectionis  luce  esse  clariorem. 
Nam  cum  anni  consulatus  aVelleio  exhibiti  603  (780 — 177) 
et  485  (781  —  296)  respondeant  ad  annos  a.  u.  c.  Varr.  608 
et  490,  cumque  numerus  603  addito  numero  64  (cfr.  6,4  ante 
annos  quinque  sexaginta  quam  urhs  Romana  conderetur  .  .  . 
Carthago  conditur,  ubi  suspicari  possumus,  annum  65  Car- 
tliaginis  concidere  cum  anno  primo  urbis)  efficiat  numerum 
editionis  principis  667  Burerii  silentio  stabilitum,  rationem 
quandara  his  calculis  inesse  contendimus  quamvis  non  satis 
nobis  cognitam  atque  tralaticiam  lectionem  esse  servandam. 

2,4,5  [Scipio  Africanus]  reversus  in  urhem  M\  Aquilio 
C.  Sempronio  consulihus  ahhinc  centum  et  sexaginta  [CLX 
Laur.  CL  AP,  CLVII  Kritz.]  annos  .  .  .  decessit  anno 
ferme  sexto  et  quinquagesimo :  de  quo  si  quis  amhiget,  recur- 
rat  ad  priorem  consulatum  eius,  in  quem  creatus  est  anno 
odavo  et  tricesimo  [XXXVIII  Puteanus^  XXXVI  AP].  — 
Emendationes  virorum  doctorum  si  sequimur,  annus  620  res* 
pondet  ad  annum  a.  u.  c.  Varr.  626,  quo  anno  Aquilius  et 
Sempronius  sec.  lastos  C.  consules  fuerunt.  Ab  anno  620  si 
subtraxerimus  18  (56—38)  habebimus  arinum  602,  qui  idem 
est  atque  annus  a.  u.  c.  Varr.  607. 

38,2  primus  Africam  Regulus  nono  ferme  anno  primi 
Punici  helli*  sed  post  centum  et  novem  fCVIIII  Bip.  CCIIII 
AP,]    annos  P,    Sdpio    Africanus  eruta    Carthagine    ahhinc 

*)  Puteani  emendatio  stabilitur  Livii  (44,44,3)  testimonio.  cfr.  Kritzium 
Vell.  p.  98. 

annos  centiim  septuaginta  septem*  [CLXXYII  Laurent  cfr. 
lectionem  Burerii  1,12,6.  CLXXXII^]  Africam  in  formulam 
redegit  provinciae.  —  Cum  Velleius,  ut  supra  vidimus, 
initium  primi  Punici  belli  ponat  a.  485  p.  u.  c,  nonus 
annus  eius  belli  est  annus  493  respondens  ad  a.  a.  u.  c. 
Varr.  498  sec.  fastos  coiisulares,  cui  numero  si  addemus  109, 
habebimus  a.  602,  vel,  si  includimus  annum  109,  a.  603  re- 
spondentem  ad  a.  a.  u.  c.  Varr.  608,  quo  anno  Scipio  Africam 
redegit.  Atque  his  cum  calculis  fere  congruit  id  quod 
scriptor  dicit  de  tempore  belli  Punici  secundi  ineuntis 

38,4  in  Hispaniam  primi  omnium  duxere  exerdtus  Cn. 
et  F.  Sdpiones  initio  secundi  belli  Punid  ahhinc  annos  du- 
centos  quinquaginta.  — 

90,2  in  quas  provindas  ciim  initio  Sdpione  et  Sempronio 
Longo  consulihus  ahhinc  annos  quinquaginta  et  ducentos  ex- 
erdtus  missi  essent  .  .  .  Unde  apparet,  Velleio  annum  530 
eundem  esse  atque  536  sec.  f.  c.  Varr. 

Atque  his  calculis  haud  scio  an  attribuendum  sit 
2,10,1  prosequamur  nota  severitatem  censorum  Cassii 
Longini  Caepionisque,  qui  ahhinc  annos  centum  quinquaginta 
septem*  [CLVII  AP:  CLIII  Kritz.]  .  .  .  -  Nam  censores 
illos  fuisse  invenimus  a.  a.  u.  c.  Varr.  629,  quem  ad  annum, 
cum  lectionem  emendatione  probabili  neque  ad  Catonianam 
neque  ad  Varronianam  aeram  possimus  aptam  facere,  trala- 
ticiae  lectionis  annus  623  videtur  respondere 

Inde  ab  initio  cap.  49  scriptorem  excepto  uno  loco  103,3 
prorsus  aliam  videmus  sequi  temporum  rationem  atque  antea. 
Nam  et  multo  rarius  eum  ponere  numeros  hac  in  parte 
libri  quam  in  antecedente  iam  obiter  legentibus  nobis  apparet 
et  accuratius  consfderantibus  tempora  eum  partim  ita  con- 
stituere  apertum  est,  ut  ab  annis  a.  u.  c.  Varr.  duobus  annis 
recedant  (49,1  et  65,2,  v.  supra  p.  11,  quibus  locis  sine 
dubio  sanis  anni  703  et  709  respondent  ad  annos  a.  u.  c. 
Varr.  705  et  71 1;,  partim  ita,  ut  fere  congruant  cum  annis 
a.  u.  c.  Varr.,  praesertim  cum,  ut  nobis  ex  103,3  suspicari 
licuit,   scriptor   in    fine  libri    scribendo   annos  ad   scribendi 

tempus  constituens  non  annum  780  sed  781  iamiam  appropin- 
quantem  memoria  tenuerit. 

90,4  [Hispanias]  ad  pacem  ahhinc  annos  ferms  quinqua- 
ginta  perduxit  Caesar  Augustus  (hic  est  annus  a.  u.  c.  Varr. 
730.  cfr.  Dio  Cass.  53,  28  et  29). 

93,1  ahhinc  annos  quiyiquaginta  M.  Marcellus  .  .  .  decessvt 
(a.  730  vel  731  resp.  ad  annum  a.  u.  c.  Varr.  731.  cfr.  Plin. 
n.  h.  29,1). 

100,2  Augustus  ahhinc  annos  triginta  se  et  Caninio  con- 
sulihus  (a  750.  vel  751  resp.  ad  annum  a.  u.  c.  Varr.  752). 

Qui  numeri  ita  comparati  sunt,  ut  memoriter  eos  scri- 
psisse  Velleius  putandus  sit,  qua  re  eos  non  satis  accuratos 
esse  intellegas.    Dubium  est  num  huc  adnumeremus 

36,1  consulatui  Ciceronis  non  mediocre  adiedt  decus  natus 
eo  anno  divus  Augustus  ahhinc  annos  octoginta  duos  * 
[LXXXII AP,  LXXXXII  Aldus,  LXXXX  Kritz.].  -  Et- 
enim,  cum  lectio  certe  corrupta  sit,  si  probabimus  Kritzii 
emendationem  (a.  690^-  691  f.  c.  Varr.),  memoriter  videtur 
Velleius  numerum  scripsisse,  quod  non  est  incredibile,  sin 
autem  haud  minus  probabilem  Aldi  coniecturam  sequemur, 
Velleium  hoc  loco  Varronianis  usum  esse  calculis  probabile 
erit  (a  688  =  691  f.  c.  V.). 

Postremo  si  addemus  unum  locum  exstare,  qui  congruens 
cum  calculis  fastorum  consularium  neque  e  memoria  effluxisse 
neque  emendatione  sanari  potest 

21,5  primus  dus  nominis  ante  annos  fere  centum  sexa- 
ginta  septem  [CLXVII  MA:  CLXVIII  P]  Q.  Pompdus  cum 
Cn.  Servilio  consul  fuit  .  .  .  quorum  calculorum,  qui  cum 
fastis  consularibus  congruant,  causam  in  sequente  capite 
(p.  24)  quaeremus;  atque  vetare  Mommsenum  mutari  nu- 
merum  1,8,1  (ante  annos,  quam  tu,  M.  Vidni,  consulatum  in- 
iresy  BCCCXXIII),  quia  si  adidantur  anni  CCCCXXVII, 
quos  posuit  Clemens  Alexandnnus,  ipsi  illi  confiduntur  anni 
MCCL,  quos  ddnde  Velleius  numerat  (Haase  ed.  II  p.  VII), 
quam  viri  summi  sententiam  secuti  lectionem  esse  servandam 
arbitramur,  quamvis  calculi  hoc  loco   non  sint  dilucidi,   ut 

2* 

etiam  in  tabula  illa  coloniarum  atque  alibi  scriptorem  usum 
esse  temporis  ratione  non  satis  nobis  cognita  suspicabamur  — 
de  omnibus,  qui  quidem  Romanas  res  attingant,  numeris  a 
tempore  scribendi  vel  consulatus  Vinicii  constitutis  nobis 
videmur  disseruisse;  quae  dissertatio  num  nostrae,  quae  est 
de  fontibus,  quaestioni  proficiat  iam  quaeramus. 

Eam,  quae  a  Varroniana  ratione  biennio  recedat,  aeram 
vidimus  scriptorem  usque  ad  cap.  48  secutum  esse,  nisi  quod 
cap.  14  et  15  libri  prioris  alios  calculos,  fortasse  Catonianos 
exhibuit,  quibus  haud  scio  an  iure  attribuamus  cap.  13  us- 
que  ad  16,  i.  e.  narrationem  de  bello  Italico  prolatam,  cum 
cap.  15  eos  calculos  invenerimus.  Prorsus  alios  calculos  sed 
certa  eos  ratione  exhibuit  scriptor  in  capp.  libri  prioris  12, 
posterioris  4,  10(?),  38,90.  Quae  cum  ita  sint,  ita  fere  vi- 
dentur  calculi  distribuendi  esse. 

t  i  0 

a.  n.  c. 

recedens  a  Varroniana  ratione  annis 

Quam  calculorum  dissensionem  ex  eo  effluxisse,  quod 
diversis  scriptor  usus  est  fontibus,  ut  iam  per  se  credibile 
est,  ita  apertum  fieri  puto  ex  eo,  quod  ea  capita,  quibus 
Velleium  rationem  a  Varroniana  triennio  recedentem  sequi 


yi 


negavimus,  plerumque  non  satis  conexa  narratione  cum  ce- 
teris  videntur  coniuncta  esse.  Ita  1.  II  capp.  4  et  5  ex  alio 
fonte  derivata  esse  atque  2  et  6  ex  eo  colligi  potest,  quod 
scriptor  initio  cap.  6,  cum  ait  decem  deinde  interpositis  annis, 
respicit  ad  id,  quod  in  cap.  3,  et  non  ad  id,  quod  in  cap.  5 
enarravit.  Tabula  coloniarum  quam  non  sit  conexa  cum  nar- 
ratione  ostendere  nobis  opus  non  est,  itemque  ea,  quae  capp. 
38  et  39  enarrantur,  ut  inter  se  conexa  sunt,  ita  cum  ce- 
tera  narratione  adeo  non  coniunguntur,  ut  ipse  scriptor  in 
fiae  cap.  39  ad  ordinem  se  reverti  dicat  aperteque  initium 
cap.  40  coniungat  cum  cap.  37. 


III. 


Inde  a  cap.  49  prorsus  diversam  sequi  Velleium  rationem 
diximus  atque  antea.  Quam  calculorum  diversitatem  arbi- 
tramur  non  posse  probari  nisi  ex  eo,  quod  non  eundem  ille 
fontem  in  utraque  libri  parte  ante  oculos  habuit.  Atque 
primum  quidem  quaeiamus  quinam  iste  sit  fons,  quem  in 
piiore  operis  nobis  servati  parte,  i.  e.  usque  ad  cap.  49,  scri- 
ptor  potissimum  putandus  sit  secutus  esse. 

Circumspicientes  igitur  num  inter  aequales  Vellei  —  nam 
non  vetustos  atque  tempore  abditos  sed  aptos  ad  communem 
usum  illum  inspexisse  supra  p.  10  vidimus  veri  simile  esse  — 
inveniatur,  qui  in  annalibus  vel  historiis  conscribendis  Var- 
ronianam  aeram  exhibuerit,  incidimus  in  adnotationem  Solin. 
I  27  M.  Eomam  —  ^^^ace^  conditam  —  Pomponio  Attico  et 
M.  Tiillio  olympiadis  sextae  anno  tertio  (cfr.  Mommsen.  chron. 
p.  148  adn.  281).  Eodem  olympiadis  anno  Velleius  cap.  1,8 
urbem  conditam  dicit,  atque  scimus  ita  comparasse  Komanam 
temporum  rationem  cum  Qraeca  eos  scriptores,  qui  Varroni- 
anos  calculos  sequebantur  (Momms.  p.  145).  —  Attici  autem 
librum  maxime  idoneum  fuisse  ad  id,  quod  Velleius  sibi  pro- 
posuerat,  cum  compendiosam  historiam  brevi  tempore  scri- 
pturus  esset,  apparet  ex  Cic.  Brut,  3,13  an  mihi  potuit,  in- 

qmm,  esse  aut  gratior  ulla  salutatio  aut  ad  hoc  tempus  aptior 
quam  illius  libri,  quo  me  hic  affatus  quasi  iacentem  excitavit. 
Tum  ille  'nempe  eum  dicis',  inquit,  'quo  iste  omnem  rerum 
memoriam  hremter  et,  ut  mihi  quidem  visum  est,  perdiligenter 
complexus  est'.  Et  orat,  34,120  cognoscat  etiam  rerum  gesta- 
rum  et  mem^riae  veteris  ordinem,  maxime  sdlicet  nostrae  d- 
vitatis  sed  etiam  imperiosorum  populorum  et  regum  illustrium, 
quem  laborem  nobis  Attid  nostri  levavit  labor,  qui  conservatis 
notatisque  temporibus,  nihil  cum  illustre  praetermiUeret ,  an- 
norum  septingentorum  memoriam  uno  libro  colligavit.  — 

Sed   his  testimoDiis  idoneum   modo   fuisse  Attici   opus 
apparet,  quod,  cum  uno  libro  omnem  rerum  memoriam  bre- 
viter  complecteretur,  Velleio  usui  esset,  re  vera  autem  illud 
ab  eo  inspectum  esse  aliis  rebus  apertum  flt.     Etenim  cum, 
id  quod  ex  illis  testimoniis  discimus,  temporibus  constituendis 
Atticus  praesertim  operam  dederit,   quomodo  factum  sit  in- 
tellegimus,  ut  Yelleius  hac  in  parte  operis  sui  tot  locis  nu- 
meros  afferret^,  cum  in  sequente  parte  hanc  rationem  fere 
plane  neglegeret.    Huc  accedit,  quod  Velleius  Attici  anna- 
libus  adiutus  optime  id  studium  consequi  potuit,  quod  ut  pro- 
prium  Vellei  ita  non  alienum  videtur  fuisse  aliis  eius  aetatis 
scriptoribus.     Velleium   enim   persaepe   summo   cum   studio 
variam  familiae  fortunam  describere  iam  obiter  legenti  mani- 
festum  est  [cfr.  Sauppium,  qui  affert  narrationem  de  L.  Paullo 
(1,10),  Achille  (6),  Metello  (11),  Scipione  Nasica  (2,3),  de  unius 
familiae  honoribus  (8,10,11),  de  Sulla  (17),  de  Pompeiis  (21), 
de  Caesaris  proavis  (41)].    Neque  iniuria  Sauppius  refutat 
opmionem  Ulricii  {Char.  der  ant.  Hist.  p.  117,  130.  132,  ss) 
qui  hoc  genus  scribendi  idcirco  Velleium  secutum  esse  voluit, 
ut  illis  hominum  vere  Romanorum  exemplis  mores  aetatis  suae 
labentes  redintegraret.    Cuius  scribendi  generis,  quod  etiam 
alios  eius  temporis  scriptores  usurpasse  scimus^),  ea  potius  cre- 

*)  Simmter  Attici  Uber  Ciceronem  inflammavit  studio  iUustrium  homi- 
nmn  aetates  et  tempora  persequendi.    Cic.  Brut.  18. 

*)  Hier.  de  vir.  ill.  U.  p.  821  de  viris  iUustribus  scripserunt  -  apud 

denda  est  causa  fuisse,  quod  Augusti  eiusque  successorum 
tempore  scriptores,  cum  singulas  familias  singulosque  homines 
magis  magisque  principatum  tenere  viderent,  eorum  imprimis 
res  gestas  illustrare  coeperunt  atque  eam  rationem  ad  liberae 
quoque  rei  publicae  res  enarrandas  transferebant.  Ita  Attici 
quoque  annales  conscriptos  fuisse  scimus  teste  Corn.  Nep. 
Att.  18,  dc  familiarum  originem  subtexuit,  ut  ex  eo  clarorum 
virorum  propagines  possimus  cognoscere  (Kritz.  1. 1.  p.XXXTX). 

Illum  librum  anno  fere  708  innotuisse  (Mommsen.  chron. 
p.  141)  eundemque  respexisse*)  etiam  res  a.  703  gestas  pro- 
babile  est  (Cic.  Brut.  6,19  ut  illos  de  republica  libros  edidisti, 
nihil  a  te  sane  postea  accepimus:  eisqu£  nosmet  ipsi  [Atticus] 
ad  veterum  rerum  nostrarum  memoriam  comprehendendam  im- 
pulsi  atque  incensi  sumus.  —  Quocum  conferas  Drumanni  h. 
E.  6,85)  Atticum  autem  initia  quoque  belli  civilis  a.  a.  u.  c. 
Varr.  705  conflati  conscripsisse  atque  ita  quid  sentiret  de 
rei  publica  dubio  statu  et  de  partium  condicione  ausum  esse 
indicare  vix  credi  potest.  Itaque  cum  ex  eo,  quod  scriptorem 
inde  a  belli  civilis  narratione  (cap.  49)  aliam  tempora  con- 
stituendi  rationem  ingredi  vidimus  eumque  inde  in  enarrando 
uberiorem  fieri  quam  antea  iam  Kritzius^)  animadvertit  (v. 
supra  p.  10),  nobis  visi  simus  posse  contendere  inde  a  cap.  49 
alium  eum  atque  antea  fontem  sequi;  cumque  cur  mutaverit 
ille  eo  loco  fontes  suos  nulla  possit  inveniri  causa,  nisi  quod 
prioris  fontis  narratio  scriptorem  deficiebat,  id  quod  diximus 
de  tempore  libri  Attici  argumentum  esse  arbitramur  usque 
ad  cap.  48  illum  a  Velleio  esse  inspectum. 

Quae  commemorat  scriptor  in  cap.  2,9  de  oratoribus  poe- 
tiis  historicis,  ex  ipsis  Attici  annalibus  emanare  potueront. 
Nam  Atticum  haec  atque  alia  eiusmodi  in  libro  suo  adnotasse 


Latinos,  Varro,  Santra,  Nepos,  Hyginus.  —  Plin.  n.  h.  XXXV.  8  simUis 
causa  Messalae  seni  expressit  volumina  illa,  quae  de  familiis  condidit. 

*)  Cicero  cum  dicit  {or.  34,120)  annorum  septingentorum  memoriam 
uno  libro  colligavit,  certe  rotundo  utitur  numero.  Nam  Atticum  res  usque 
ad  id  tempus,  quo  scripsit,  gestas  notasse  nihil  habemus  quin  credamus. 

2)  cfir.  etiam  Pernices  p.  10. 

apparet  ex  Cic.  Bnd.  18,72  atqm  hic  Livius,  qui  primus  fa- 
bulam  C.  Claudio  Caeci  filio  et  M.  Tuditano  comulibus  docuU 
anno  ijpso  ante  quam  natus  est  Ennius,  post  Romam  conditam 
autem  quarfo  dedmo  et  quingentesimo ,  ut  hic  [Atticusl  ait 
quem  sequimur  ss.    Atque  in  Lac  quidem  enumeratione  nihil 
fere  desideratur,  in  altera  autem,  quae  exstat  in  cap.  86  in 
eaque  oratores  historici  poetae  Ciceronis  'aetatis  adnotantur 
eorum  scriptorum,  qui  ante  a.  705  scripserunt,  praecipuos  in- 
venimus..  eorum  antem,  qui  postea  floruerunt,  videmus  summos 
desiderari.  NamnequeHoratiinequePropertii  nequeL.Varii') 
mentio  flt.     Quae  cum  ita  sint,  snspicamur  Velleium  partim 
fonte  suo  inspecto  partim  e  memoria  enumerationem   illam 
confecisse   argumentumque  hoc  esse  putamus  scriptorera   in 
hac  operis  parte  Attici  annales  ante  oculos  habuisse. 

Cui  opioni  nonnnlla  aliquis  crediderit  obstare,   cum    ut 
ex  Ciceronis  verbis  videtur  apparere  (Brut.  18,72)  Atticus 
non  eam  quam  annales  sed  quam  fasli  publici  exhibebant  tempo- 
rum  rationem  putandus  sit  secutus  esse,  fortasse  etiam  eius 
ratioms  auctor  fuerit   (Matzatius  II.  I.  p.  336  ss.  p.  353") 
Sed  de  differentia  annornm  in  annalibus  et  in  monumentis 
publicis  Atticum,  quem  tempora  praecipue  respexisse  et  trac- 
tasse  sciamus  (v.  snpra  p.  22  cfr.  Mommseni  chron.  p.  145) 
disseruisse   in  annalibus  suis,    quibus  novam  iUam  temporis 
rationem  sequebatur  (Matzatius  I.  p.  345),   certum  est.    Ita 
fien  potuit,  ut  Velleius  ad  rationem  non  iam  usitatam,  quos 
in  fonte  suo  inveniebat,  numeros  redigeret.    Qua  in  re  semel 
eum  errasse  non  est  admirandum.    Nam,  ut  vidimus  p.  19, 
c.  21,6  oblitus  numerum  ad  suam  rationem    redigere   fastos 
consulares  secutus  est. 

Inde  a  capite  101  scriptor  ea  se  narrare  saepius  affirmat 
quae  ipse  viderit.  Itaque  in  hac  eum  parte  libelli  fontem' 
mspexisse  certe  negandum  est,   quamquam  Jibrorum,  quibus 

■)  efr.  Weichert.  de  Lucii  Varii  et  Cassii  ParmensU  vita  et  carmvni- 

«!l!an  "":  \  T'  *•  ^^^  '^'"*'  ^8^«  «"»ine  annos  natus  fuisse 
putandns  est  (ib.  p.  21  et  71),  sed  ante  hunc  annum  non  videtur  carmini- 
bns  umotuisse  (ibid.  p.  34.  55.  63). 

illud  tempus  tractabatur,  haud  ignarum  eum  fuisse  apparet 
ex  119,1,  ubi  de  Vari  exitu  legitur  „ordinem  atrocissimae 
calamitatisy  qua  nulla  post  Crassi  in  Farthis  damnum  in 
eoiiernis  gentibus  gravior  Romanis  fuit,  iustis  voluminibus  ut 
alii  ita  nos  conabimur  exponere.^^  Nam  omnium  fere,  quas 
enarrat,  rerum  videtur  spectator  fuisse(cap.  101,103—115,121). 
Alias  autem,  quas  commemorat,  putandus  est  ita  referre,  ut 
fama  vulgatae  erant  (102,1).  neque  incredibile  est  nonnullarum 
rerum  scientiam  eum  e  senatus  vel  publicis  actis  hausisse 
(111,1  audita  in  senatu  vox  principis  ss.  129,3  quo  cum  loco 
cfr.  Tac.  ann.  III.  47  Reichau  1.  1.  p.  32  et  35)  more 
antiquis  scriptoribus  haud  inusitato  (Hubnerus  „de  senatus 
populique  Eomani  actis^^  in  Fleckeisen.  ann.  phil.  voL  suppl. 
III  p.  571). 

Verum  etiam  decem,  quae  praecedunt,  capita  non  eius 
modi  sunt,  ut  videantur  ex  alio  quodam  libro  deprompta  esse. 
Cuius  rei  puto  argumentum  esse,  cum  in  illis  decem  capitibus 
triginta  annorum  spatium  tractetur,  totidem  annos  postea  in 
triginta,  antea  autem  viginti  belli  civilis  annos  describi  in 
quadraginta  capitibus.  Cuius  differentiae  causa,  si  in  capp.  91 
usque  ad  100  conscribendis  fontem  ille  inspexerit,  non 
intellegitur.  Propterea  illis  eum  capitibus  ea,  quae  memoriae 
eius  praesto  erant  de  rebus  post  bellum  civile  gestis,  inseru- 
isse  adeoque  brevi  transcursu  ad  id  tempus  in  enarrando 
pervenisse,  unde  propter  autopsian  uberiorem  fieri  ei  liceret, 
arbitramur.  Semel  (93,2  ,jut  fama  loquitur^')  famam  se  sequi 
in  narratione  disertis  verbis  indicat.  Ad  opinionem  Velleium 
inde  a  cap.  90  memoriter  librum  conscripsisse  quadrat  id, 
quod  de  temporum  ratione  hac  in  parte  operis  inita  p.  18 
diximus.  Neque  repugnat  uuus  locus  103,3  (v.  p.  U),  ubi 
annum  accurate  constituit  ad  aeram  Varronianam.  Etenim 
cum  hunc  eum  aunum  memoria  tenuisse  probabile  est,  quo 
anno  adoptionis  Tiberii  ipse  castrorum  Ti.  Caesaris  miles 
factus  esset  (104,3),  intellegimus  accurate  eum  hunc  annum 
potuisse  ad  rationem  suam  redigere  (v.  supra  p.  24). 

Quodsi  inde  a  cap.  90,  i.  e.  a  fine  belli   civilis  secundi 

fontem  non  videtur  sequi,  beUa  antem  civilia  tam  accurate 
tractat.  ut  nullo  eum  libro  usum  esse  incredibile  sit,  scriptorem 
post  illum  priorem  fontem,  quem  usque  ad  initiun»  belli 
civilis  sequebatur,  alium  libellum  inspexisse  eumque  bella 
civilia  continentem  concludimus.  Hoc  de  fonte  nihil  opinari 
possumus")  nisi  multo  illum  uberiorem  fuisse  in  enarrando 
quam  Attici  annales  vel  priorem  illum  fontem  a  Velleio 
inspectum.  Ita  optime  illud  discrimen,  quod  inter  narrationis 
partem  usque  ad  cap.  49  et  sequentem  interesse  Kritz 
monuit  (v.  supra  p.  9),  declarari  potest. 

Sauppii   quaestione  (1.  1.   p.    146)   admodum   probabile 
factum  est  Velleium    in  rebus  ante  Eomam  conditam  gestis 
enarrandis  Cornelii  JSTepotis  chronica  secutum  esse.    Fortasse 
ex  eo,   quod  temporum   Carthaginis   constitutio   cap.    1,6,4 
congruit   cum   annorum   digestione,   quae  est  in   cap.    112 
(cfr.  supra  p.  17)   concludi  potest  Velleium   eis  locis,   iui 
illam  temporum  rationem  praebent,   eodem  usum  esse  fonte 
atque   mitio   libelli  nobis   servati,   i.    e.    Sauppio    auctore 
Lornelio    Nepote.      Cui    coniecturae    aliquantum    repugnat 
adnotatio  Solin.  I.   27.   M.  Bomam   -  placet   condUam  - 
Nepoh  —  olympiadis  septimae  anno  secundo.    Itemque  haere- 
mus  in  quaestione  de  eo  fonte,   quem  ille  in  partibus  libri 
ad  Catonianam  aeram  spectantibus  habuit.    Nam  quamquam 
ipse  Catonem   et  Hortensium   collaudat,   quorum  prior  illi 
temporum  rationi  nomen  suum  induit,   posterior,   cum  ante 
Atticum  scripserit,   eandem  rationem  iniisse   putandus  est, 
atque  Hortensii  cap.  2,16  mentionem  facit,  quo  capite  Velleium 
aeram  Catonianam  sequi  supra  coniecimus,  tamen  num  omnino 
Ms  ille  scriptoribus  usns  sit  atque  quomodo,  certius  diiudicari 
nequit.    Nam  ex  eo,   quod  collaudat  illos  scriptores,   non 
sequitur,   ut  in  enarrando   iUe  eos  inspexerit,"   cum  eorum 
narrationes   vel  in  memoria  habere  vel  in  libro,  quem   in- 

.  „  '^  ^T","*  ^*""^'  *"**"*  ^'"'*«"'  '"'""  Valerii  MessaUae  Corvini 
beUum  ci«le  ftusse,  cnm  de  rebns  levioris  momenti  qnaa  commemorat. 
VeUerns  (de  Mena  73,2;  77,4  de  DeUio  84,3)  tradidisse  etiam  MessaUam 
Tideamns  (Snet.  Aug.  74  Senec.  ,ms.  1,7;  cfr.  Peter.  hist.  Bom.  frgm.  p.  267) 

sjpiciebat,  excussas  invenire  posset.  Itemque  quod  nonnumquam 
de  auctorum  dissensione  loquitur  (1,7,2  quidam  aiunt .  .  2,4,6  . . 
seu  fatalesy  ut  plureSj  seu  conflatam  insidiis,  ut  aliqui  prodidere 
memoriae  .  .  16,3  .  .  cum  alii  tum  maxims  diludde  Q,  Horten- 
sius  .  .  rettulit.  21,5  (?)  seu  duae  seu  tres  Pompeiorum  fuere 
familiae  .  .  23,4  (?)  si  quis  hoc  rehellandi  tempus  .  .  imputat 
AtJieniensibus,  nimirum  veri  vetustatisque  ignarus  est  .  .  27,5 
sunt  qui  sua  manu,  sunt  qui  .  .  prodiderint  ,  .  32,6  (?)  sunt 
qui  hoc  carpant  .  .  41,2  (?)  quod  inter  omnis  antiquitatis 
studiosos  constahat  .  .  48,4  harum  praeteritarumque  rerum 
ordo  cum  iustis  aliorum  voluminihus  promatur  .  .  53,4  (?) 
quid  aliud  quam  nimium  occupatos  dixerim,  quos  in  aetate  .  . 
viri  fefellit  quinquennium  .  .  119,1  ut  alii  ita  nos  conahimur 
exponere)  non  repugnat  opinioni  nostrae  supra  prolatae  (p.  10) 
paucos  modo  eum  libellos  in  scribendo  ante  oculos  habuisse, 
cum  ei  illam  auctorum  dissensionem  etiam  ex  fonte  suo 
cognoscere  licuisse  non  incredibile  sit. 

Quae  cum  ita  sint,  Velleium  tres  potissimum  fontes  in 
scribendo  inspexisse  pro  certo  habemus:  primum  ad  res  ante 
Romam  conditam  gestas  enarrandas,  alterum  ad  narrationem 
usque  ad  bellum  civile,  qua  in  parte  libri  sui  interdum  aiio 
etiam  fonte  usus  sit,  tertium  usque  eo,  unde,  quae  ipse  vi- 
disset,  enarrare  potuerit.  Quorum  fontium  primum  Cornelii 
chronica  fuisse  Sauppius  probabile  fecit,  alterum  Attici  librum 
aiinalem  fuisse  aliqua  probabilitate  nobis  videmur  coniecisse. 


■  r 

IV. 


E  virorum  doctorum  consensione  permultos  Vellei  locos 
ahorum  scriptorum  similes  esse  atque  e  festinatione  auctoris 
qua    paucos   modo   ei   licuisset   fontes   inspicere   ratiocinati 
sumus  (p.  10)  e  memoria  eum  multifarias  aliorum  scriptorum 
sententias  narrationi  suae  adiecisse  adeoque  fructibus  studi- 
orum  suorum  historiam  exornasse,  atque  e  ratione,    qua  eas 
ilie  sententias  aut  commutavisset  aut  usurpasset,  scriptoris 
mgenium  nos  posse  aliquid  cognoscere  speravimus.   Proinde 
cum  quaestionem  de  fontibus,   quos  inspexit,   pro  paucitate 
illarum  reliquiarum  nobis  videamur  iam  confecisse,  progredi- 
amur  ad  eos  locos  disquirendos,   quibus  Vellius  e  memoria 
vel  mscius  vel  conscius  imitationis  alios  scriptores  secutus 
sit.     Atque   quaestionibus  de  sententiis  Vellei,   quae  nobis 
videntur  ex  aliis  scriptoribus  esse  depromptae,  praemittenda 
putavimus  smgula  verba  et  res  grammaticas,  quae  ante  Vel^ 
lemm  apud  unum  modo  scriptorem  existent,    quamvis  quam 
non  haec  demonstrent  imitatorem  esse  Velleium  haud  igno- 
remus     Sed  cum  aliquid  haec  quoque  quales  iUe  scriptores 
legerit    ostendant,    attulimus,    nisi   quod   in    quaestione   de 
Pompeio  Trogo,  qui  quatenus  sit  a  Justino  excussus  ambi- 
gitur,  ea  arbitrati  sumus  omittenda  esse.    In  scriptorum,  de 
quibus  quidem  dissereremus,  delectu  eam  ingressi  sumus  ra- 
tionem,  ut,  quorum  vestigia  in  Velleio  exstare  homines  docti 
fere  consentiunt  (v.  supra  p.  7.),  de  eis  quaereremus,  i.  e..  de 
Cicerone,  Sallustio,  Livio,  Pompeio  Trogo.     Nonnulla  etiam 
de   poetis   attulimus;    at  Krausu  opinionem  Graecos  etiam 
nostrum  imitatum  esse  non  putavimus  nobis  esse  respiciendam 
Certe  autem  ex  eo,  quod  tot  scriptores  collaudat,  cum  ne  id 
quidem  possit  concludi  nostrum  eos  omnes  legisse  sed  veri 
sit  similms,  eorum  enumeralionem  in  fonte  suo  illum  invenisse 
(y.  s.  p.  24),  non  consequitur,  ut  ita  eorum  ille  fuerit  peritus 
ut  eorum  sententiis  animum  suum   impleret  adeoque  posset 
eorum  sententiis  librum  suum  exornare. 

Atque  primum   quidem  ea   congeramus   vestigia,    quae 

videantur  ostendere  nonnullas  Ciceronis  sententias  Velleium 
usurpasse. 

Substantiva. 

Appellatio  125,5  (i.  q.  nomen.  ad  Att.  6,20  jjro  dom,  bO) 
commeatus  99,2  (i.  q.  venia,  translatum  a  re  militari.  Verr. 
5,43,111)  communio  1,14,1  (i.  q.  communitas.  de  leg.  1,7, 
pro  Mil.  37,  Tusc.  5,2,  de  rep.  2,26,  pro  Rosdo  Am.  22) 
veneratio  41,3  (i.  q.  reverentia  de  nat.  d.  1,17,45). 

V  e  r  b  a. 

Addicere  2,18,6  (i.  q  adtribuere.  pro  Flanc.  39  de  fin,  1,6) 
2r.,4  (i.  q.  dedicare,  de  leg.  3,10).  censere  2,7,2  (i.  q.  in 
censum  deferre.  pro  Flacco  32  Verr.  2,18)  colligere  1,9,6 . 
2,7,5  .  86,2  (i.  q.  concludere.  de  off.  2,16  ad  Att.  2,23). 
migrare  de  vita  1,11,7  {de  fin.  1,19,26)  sopire  89,3  .  125,3 
(i,  q.  placare.  pro  Cael.  17,41). 

A  d  V  e  r  b  i  a. 

Difficile  63,3  (i.  q.  vix,  de  inv.  2,56). 

Ciceronis  sententias  in  Velleio  latere  possumus  suspicari, 
cum  in  eadem  re  enarranda  uterque  scriptor  eadem  fere 
verba  exhibet.  Proinde,  qui  huc  pertinent,  singulos  locos  num 
a  Velleio  e  Cicerone  depromptos  esse  opinari  nobis  liceat 
quaeramus. 

Sine  dubio  scriptor  Ciceronem  imitatus  est. 

pro  Mur.  28,58  his  consul  fuerat  2,4,5  post  duos  consulaius  duosque 
P.  Africanus  et  duos  terrores  im-  triumphos  et  bis  excisos  terrores  rei 
perii  .  .  .  deleverat.  \  publicae  .  . 

Nam  propter  unam  vocem  te^rores  hic  ab  affectu  ad  res 
atque  easdem  res  translatam  vix  crediderim  ex  se  ipso 
Velleium  hoc  singulare  laudationis  genus  hausisse,  quo  bis 
consulem  bis  quoque  rem  publicam  servasse  perpaucis  verbis 
exprimitur.  Quamquam  diiudicari  nequit  utrum  consulto, 
quod  imitationem  celare  volebat,  an  forte  scriptor  singulas 
voces  commutaverit. 

Maior  consensus  verborum   in  eadem  re  enarranda  est. 

P7ir7.  8,8,23.  Popilius  apud  maiores  1,10,1  cum  Antiochus  -  Ptolemmum 
nostros  cum  ad  Antiochum  regem  puerum  Alexandriae  obsideret,  mis- 
legatus  missus  esset  et  verbis  senatus   \  sus  est  ad  eum  legatus  M.  Popilius 


{ 

Laenas,  qui  iuberet  incepto  desistere, 
mandataque  exposuit  et  regem  de- 
Hberaturum  se  dicentem  citcum- 
scripsit  virgula  iussitque  prius  re- 
sponsum  reddere,  quam  egredereiur 
finitae  harenae  circulo. 


nuntiasset,  ut  ab  Alexandrea  dis- 
cederet,  quam  obsidebai,  cum 
tempus  ille  differret^  virgula  siantem 
circumscripsit  dixitque  se  renuntia- 
turum  senatui,  nisi  prius  sibi 
respondisset  quid  faciurus  esset, 
quam  ex  illa  circumscriptione  exiret. 

Sed  quamquam  harum  narrationum  consensionem  magnam 
esse  negari  non  potest,  tamen,  si  hoc  loco  iraitationem  Cice- 
ronis  m  Vellei  verbis  latere  contenderemus,  vereor,  ne  nimis 
mcaute  mdicaremus.  Nam  eandem  narrationem  eisdem  fere 
verbis  mvenimus  quoque  expressam  apud 

Justin  34.  3,3  ed.  Jeep.  prolatoque  Liv.  44. 19  Antiochus  Syriae  rex 

senatus  decreto  et  tradUo,  cum  cunc-  per  honesiam  speciem  maioris  Piole- 

tari  eum  videret  consultationemque  maei   reducendi   in   regnum  bellum 

ad  amicos  referre,  ibi  Popilius  vir-  cum  minore  fraire  eius      gerens 


ga,  quam  in  manu  gerebat,  amplo 
circulo  inclusum,  ut  et  amicos  ca- 
peret,  consulere  eos  iubet,  nec  prius 
inde  exire  quam  responsum  senaiui 
daret  aut  paceni  aut  bellum  cum 
Romanis  habiturum.  Adeoque  haec 
ausieriias  fasperiias  DELJ. 


obsidione  ipsam  Alexandream  ter- 
rebat  45.  12  quibus  perlectis  eum 
se  consideraturum  adhibitis  amicis 
quid  faciendum  sibi  dixisset^  Po- 
pilius  pro  cetera  asperitate  animi 
virga  quam  in  manu  gerebai  circum- 
scripsit  regem  ac  'priusquam  hoc 
circulo  excedas',  inquit,  Wedde  res- 
ponsum', 

Quae  cum  ita  sint,  discerni  nequit  quem  in  hac  re 
ennarranda  Velleius  secutus  sit.  Sed  ne  necesse  quidem  est 
eum  aliquem  horum  scriptorum  memoria  tenuisse.  Nam 
ut  ex  consensu  scriptorum  ex  eodem  eos  fonte  hausisse 
apparet,  ita  etiam  summam  illos  fidem  narrationi  genuinae 
adhibuisse  neque  quidquam  fere  ex  suo  addidisse  manifestum 
est.  A  prisco  igitur  scriptore  composita  haec  enarratio 
videtur  non  raro  a  scriptoribus  eisdem  fere  verbis  esse 
repetita,  it^  ut  Velleius  in  fonte  quoque,  quem  inspiciebat, 
eam  potuerit  invenire.  Quamquam  ne  hoc  quidem  est  incre- 
dibile  ita  m  usu  fuisse  illam  enarrationem,  ut  sermone  hominum 
usque  ad  Vellei  tempora  propagata  ab  illo  cognoscereturO- 

imim  p  6,  VeUemm  Livii  epitomis  usnm  esse,  cum  narratiunculae  de 

Similiterque  comparatum  est 


pro  Mil.  3,8  nisi  vero  existimatis 
dementem  P.  Africanum  fuisse,  quo 
cum  a  C.  Carbone  [tribuno  plebis 
seditiosej  in  contione  interrogareiur 
quid  de  Ti.  Graxichi  morte  sentiret 
responderit  iure  caesum  videri,    . 


2,44  hic,  eum  interrogante  tribuno 
Carbone  quid  de  Ti.  Gracchi  caede 
sentiret,  respondit,  si  is  occupandae 
7'eipublicae  animum  habuisset,  iure 
caesum. 


Liv.  ep.  59  .  .  .  in  qua  diodt  fi. 
Oracchum  iure  caesum  videri. 


de  orat.  2,25,106  Carboni  tribuno 
plebis.  P.  Africanus  de  Ti.  Graccho 
interroganti  responderat  iure  cae- 
sum  videri. 

Ita  etiam,  quod  dicit  1,11,5  vix  ullius  gentis,  aetatis,  or- 
dinis  hominem  inveneris,  cuiiis  felicitatem  fortunae  Metelli 
compares  necesse  non  est  scriptorem  memoria  tenuisse-  Cic. 
Tiisc.  1,35,  quo  capite  sane  fortuna  Metelli  effertur,  sed  ita, 
ut  usitatum  fuisse  fortunae  Metelli  exemplum  appareat  (cfr. 
apud  Cic.  „Metelli  sperat  sihi  quisque  fortunam"). 

Sed  gravius  fere  argumentum  Velleium  imitationem  pro- 
ferre  quam  in  consensu  verborum  in  eo  esse  positum  arbitra- 
mui',  quod  uno  loco  ita  rem  enarrat,  ut,  cum  verba  plane 
diversa  ponat,  ceterum  cum  Cicerone  congruat. 


pro  l.  Man.  20,59  cum  ex  vobis 
quaereret,  si  in  uno  Cn.  Pompeio 
omnia  poneretis,  si  quid  ei  facium 
esset,  in  quo  spem  esseiis  habituri, 
cepit  magnum  suae  virtuiis  frucium 
ac  dignitatis,  cum  omnes  una  prope 
voce  in  ipso  vos  spem  habituros 
esse  dixisiis. 


3*2.  1  digna  est  memoria  Q.  Catuli 
cum  auctoriias  ium  verecundia.  Qui 
cum  dissuadens  legem  in  contione 
diocisset  esse  quidem  praeclarum 
virum  Cn.  Pompeium,  sed  nimium 
iam  libera£  rei  publicae  neque  omnia 
in  uno  reponenda  adiecisseique :  si 
quid  huic  acciderit,  quem  in  eius 
locum  substituetis?  subclamavii  uni- 
versa  coniio,  ie,  Q.  Caiule. 

Forte  hanc  verborura  diversitatem  exstitisse  credi  non 
potest,  qua  re  hoc  loco  consulto  Velleius  videtur  Ciceronem 
secutus  esse;  sed  concedendum  est,  etsi  hoc  minus  probabile 
est,  fieri  potuisse,  ut  uterque  scriptor  eundem  haberet  fontem, 
cuius  verba  uter  immutarit  decerni  nequeat.  —  Itemque  nulla 

Antiocho  rege  et  Popilio  Laenate  propositae  colorem  ex  epitoma  1.  XLV 
duxerit,  est  refutanda. 

dubitatione  possuraus  suspicari  Vellei  verba  deprompta  esse 
e  Cicerone  in 


Phil.  1,1,1  Atheniensifimque  renovari 
veius  exemplum;  Graecum  etiam  ver- 
bum  usurpari,  quo  tum  in  sedandis 
discordiis  usa  erat  civitas  illa  atque 
omnem  memoriam  discordiarum  ohli- 
vimie  sempitertia  delendam  censui 
praeclara  tum  oratio  M.  Antonii, 
egregia  etiam  voluntas,  pax  denique 
per  eum  et  per  liberos  eius  cum  prae- 
stantissimis  civibus  confirmata  est. 


58,2  ss.  consul  Antonius  .  .  .  velut 
pacis  auctor  liberos  suos  obsides  in 
capitoUum  misit  —  et  illud  decreti 
Atheniensium  celeberrimi  exemplum, 
relatum  a  Cicerone,  oblivionis  p^-ae- 
teritarum  rerum,  decreio  patrum 
comprobatum  esi. 


64,3     aeternas 
inussit  notas. 


Anionii    Memoriae 


Phil.  13,19  quem  ego  inustum  ver- 
issimis  male  dictorum  notis  tradam 
hominum  memoriae  sempiternae. 
cfr.  Phil  1,13. 

At  huc  non  spectare  arbitramur  2,  2,  1,  quem  locum 
Pernices  depromptum  putat  e  Brut.  27,103  vel  de  liar.  resp. 
20.  43.  His  enim  locis  neque  consensum  verborum  neque 
eam  invenimus  diversitatem ,  quae  ut  supra  diximus  videtur 
imitationi  attribuenda  esse,  et  in  eo  modo  animadvertimus 
scriptores  consentire,  quod  uterque  eorum  Ti.  Gracchum 
propter  foedus  Numantinum  infirmatum  ira  esse  incensum 
dicit.  Hac  in  re  si  quis  imitationem  videt,  ne  nimia  videat 
admodum  vereor. 

Deinde  imitationem  possumus  opinari,  cum  in  moribus 
describendis  vel  in  laudibus  efferendis  eisdem  scriptores  ver- 
bis  utuntur.     Huc  spectat 


40.  4  et  quot  partes  terrarum  orbis 
sunt,  totidem  faceret  monumenta 
victoriae  suae. 


pro  Balb.  4,9  qui  iot  habet  triumphos 
quot  orae  sunt  partesque  terrarum. 
cfr.  pro  Sest.  61.  129. 

Eandem  laudandi  subtilitatem  Velleium  invenire  atque 
Ciceronem  credere  difficile  est. 

Dubiura  videtur  num  in- Vatinio  vituperando  (69,4  de- 
formitas  corporis  cum  turpitudine  certabat  ingenii  cfr.  in  Vatin, 
2,4;  16,39;  ad  Att.  2,9,2)  et  virtute  Ciceronis  laudanda 
(34,3  per  haec  tempora  M.  Cicero,  qui  omnia  incrementa  sua 
sibi  debuit.  —  cfr.  pro  Planc.  27,67  quod  ego  huc  a  me  ortus 


' 

et  per  me  nixus  ascendi  —  Phil.  6,6,17  quem  vos  a  se  ortum 
hominibus  nobilissimis  —  praetulistis)  scriptor  ipsum  Cice- 
ronem  sequatur.  Sed  certe  nequimus  Beiero  concedere  verba 
Ciceronis  (apud.  A.ugustin.  ep.  CXLIII  [VII]  3)  nullum 
umquam  verbum  quod  revocare  vellet  emisit  latere  in  1,12,8 
qui  nihil  in  vita  nisi  laudandum  aut  fedt  aut  dixit  ac 
sensit,  cum  loco  Ciceroniano  quo  de  homine  agatur  incer- 
tum  sit. 

Notum  est  eam  esse  Vellei  scribendi  rationem.  ut  in  nar- 
rationem  inserat  sententias  permultas  de  litterarum  artium- 
que  condicione  neque  ea,  quae  ei  memorabilia  videantur  de 
publicis  et  privatis  moribus,  praetermittat.  Atque  quamquam 
ipsum  Velleium  animo  satis  versatili  fuisse  existimamus,  ut 
acute  et  eleganter  quid  sentiret  explicaret,  tamen  arbitramur 
in  diiudicandis  artium  litterarumque  condicionibus  atque  descri- 
bendis  moribus  aliorum  iudicio  varie  eum  commotum  esse. 
Idcirco,  cum  etiam  Ciceronem  has  res  persaepe  tractasse  sci- 
amus  cumque  ex  locis  supra  collaudatis  non  alienum  fuisse 
Velleium  a  studio  Ciceronis  appareat,  videamus,  utrum  non- 
nunquam  in  eius  generis  iudiciis  apud  Velleium  Ciceronis 
sententiae  latere  putandae  sint  necne. 

Cum  Socratem  philosophosque  comparat  cum  fonte 
flumineque  ex  eo  defluente  Velleius  sequitur  Ciceronem: 

de  or.   1,10,42   urgerent  praeterea       I^IQ^A  Philosophorumquoqueingenia, 
philosophorum  greges  ab  illo  fonte    ^Socratico  ore  defiuentia. 
et  capite  Socrate. 

Itemque  cum  Cicerone  fere  consentit  in  iudicio  de  Iso- 
crate  oratore  proposito,  nisi  quod  Velleius  acrius  iudicat: 


1,16,5  quid  ante  Isocraiem,  quid 
post  eius  eorumque  discipulps  cla- 
rum  in  oratoribus  fuit? 


Brut.  8,32.  Isocrates  .  .  magnus 
orator  .  .  quamquam  intra  .  .  pa- 
rietes  ahiit  eam  gloriam,  quam  ne- 
mo  meo  quidem  iudicio  est  postea 
comecutus  .  .  .  cum  cetera  melius 
quam  superiores,  tum  p^^imus  intel- 
lexit  etiam  ss. 

Atque  etiam,  ut  illas  sententias  de  brevi  omnium  artium 

mora  proferret,  excitatum  eum  fuisse  studio  Ciceronis  credide- 

rim,  cum  huius  sententiae  quamvis  exiguum  vestigium  exstet 

in  Tusculanis. 

3 

Tmc.  2,2,6  atque  oratorum  quidem 
lau8  ita  ducta  ab  humili  venit  ad 
summum,  ut  iam,  quod  natura  fert 
in  omnibus  fere  rehus,  senescat  bre- 
vique    tempore  ad  nihilum  veniura 


1,17,6  —  natura  quod  summo  stu' 
dio  petitum  est,  ascendit  in  summum 
difficilisque  in  perfecto  mora  est^ 
naturaliterque  quod,  proctdere  non 
potest,  recedit^). 


videatur. 

Itemque  ea,  quae  dicit  de  artibus  litterisque  non  ubique 
sed  eisdem  semper  locis  cultis,  simillima  sunt  Brut.  13,50. 


Brut.  13,50  hoc  autem  studium  non 
erat  commune  Grraeciae,  sed  prop- 
rium  Athenarum;  quis  enim  aut 
Argivum  oratorem  aut  Corinthium 
aut  Thehanum  scit  fuisse  temporihus 
illis?  Nisi  quid  de  Epaminonda 
docto  homine  suspicari  lihet:  Lace- 
daemonium  vero  usque  ad  hoc  tem- 
pus  audivi  fuisse  neminem. 


1,18  ingenia  vero  solis  Atheniensium 
mwis  clausa  existimes.  Neque  ego 
hoc  magis  miratus  sim  quam  nemi- 
nem  Argivum  Thehanum  Lacedae- 
monium  oratoreni  aut  dum  vixit 
auctoritate  aut  post  mortem  memo- 
ria  dignum  existimatum.  Quae  ur- 
hes  et  in  alia  talium  studiorum  fu- 
ere  steriles,  nisi  Thehas  unum  os 
Pindari  inluminaret.  Nam  Alc- 
mana  falso  sihi  vindicant. 

Dubium  est  num  Velleius,  cum  1,5,4  de  Homero  scriberet 
qtieni  si  qtds  caemm  genitum  putat,  omnibus  sensibus  ormis 
est  in  animo  habuerit  Cic.  Tusc.  5,  39,  114  traditiim  est  etiam 
Homerum  caecim  fuisse:  at  eius  picturam,  non  poesin,  vide- 
mus;  .  .  .  qui  motus  hominumy  qui  ferarum  non  ita  depictus 
esty  ut  quae  ipse  non  viderit  nos  ut  vide7'emus  effecerit?  Quam 
fabulam  haud  scio  an  in  fonte,  quem  inspexit,  invenerit  (v. 
Saupp.  p.  145).  Sed  cum  uterque  scriptor  hac  artificiosa  anti- 
thesi  fabulam  illam  de  caeco  Homero  propagatam  reprehendat 
atque  irrideat,  hunc  nobis  locum  putavimus  adnotandum  esse. 

Quattuor  locis,  ubi  de  moribus  scriptor  dicit,  haud  scio 
an  Ciceronem  respiciat.  Eteuim  28,3  ut,  in  qua  civitate  petu- 
lantis  convicii  iudidum  hist^ioni  et  saltatori  [ita  Vahlenus  praef. 
in  Naev.  p.  8:  ex  alto  MAP.  Halmius  Mommseni  emenda- 
tionem  ex  albo  in  textum  recepit]  redditur,  in  ea  iugidati 
civis  pnhlice  constitueretur  auctoramentum  et  66,3  nihd,  inquam, 


*)  Locus  Velleianus  libro  uostra  aetate  conscripto  imitationi  fuit,  quod 
nisi  testimoniis  pro  certo  affirmaretur,  vix  credi  posset.  Nam  Winckelmannus, 
homo  ille  artis  peritissimus,  Velleiano  loco  ad  cogitationes  de  artis  historia 
incitatus  est.  Cfr.  Qoethii  op.  (Cotta)  26  p.  22.  Gervinus  hist.  poet.  litt. 
Germ.  ed  U,  vol  4.  p.  435. 


• 


2,1,2   puhlicam   magnificentiam   se- 
cuta  privata  luxuria  est. 

egisti  mercedem  caelestissimi  oris  et  clarissimi  capitis  ahscisi  nu- 
merando  auctoramentoque  funebri  ad  conservatoris  quondam 
rei  publicae  tantiqu£  consulis  inritando  necem  videtur  vocem 
auctoramenti  derivasse  e  Cic.  de  off.  1,42,160  inliberales 
autem  et  sordidi  quaestus  mercennariorum  omnium,  quorum 
operae  non  quorum  artes  emuntur:  est  enim  in  illis  ipsa  merces 
auctoramentum  servitutis.  Nam  cum  auctoramentum  apud  Ci- 
ceronem  contractus  sit,  quo  quis  se  mercede  pacta  ad  aliquid 
velut  ad  ludos  gladiatorios  obligat  (Georges  de  elocutione  Vell. 
p.  12),  Velleius  hac  una  voce  posita  [germ.  „Henkerslohn"] 
iudicat  de  proscriptione,  quod  indicium  eo  etiam  auget,  quod 
summa  iustitia  in  humillimos  quoque  civitatis  homines  semper 
esse  cousultum  dicit. 

Pro.  Mur.  36  odit  populus  Romanus 
privatam  luxuriam,  puhlicam  mag- 
nificentiam  diligit. 

Sententia  Ciceronis  commutata  Velleius  conqueritur  mores 
vere  Romanos  dilapsos.  Itemque  2,35,5  quippe  fortissime 
dimicans,  quem  spiritum  supplicio  debuerat,  proelio  reddidit 
[Catilina]  ingeniose  atque  eleganter  commutat  Ciceronis  sen- 
teifitiam  haud  inusitatam  Phil.  10,10,20  non  est  viri  mini- 
meque  Eomani,  dubitare  eum  sjnritum,  quem  naturae  debeat, 
patriae  reddere  ibid.  12,12,31  o  fortunata  mors,  quae  naturae 
debita  pro  patria  est  potissimum  reddita! 

Singulae  sententiae  (velut  2,41,2  qui  scribenti  manum 
iniecit,  et  quamlibet  festinantem  in  se  morari  cogit:  pro  Rosc. 
Cmn.  16,40  ipsa  mihi  veritas  manum  iniecit  et  paulisper  con- 
sistere  et  commorari  cogit.  2,66,5  vivit  vivetque  per  omnem 
saeculorum  memoriam:  j^ro  Marc.  9,28  illa,  inquam,  illa  vita 
est  tua,  quae  vigebit  memoria  saecidorum  omnium)  num  re  vera 
e  Cicerone  sint  depromptae  minime  diiudicari  potest. 

Sed  certe  eis,  quae  diximus,  possumus  ratiocinari  Velleium 
in  Ciceronis  studio  esse  versatum  neque  non  ingeniose  illius 
seintentias  animo  suo  receptas  commutasse.  Imprimis  eius 
illum  studio  arbitramur  ad.  iudicia  de  hominibus,  litteris. 
moribus  esse  excitatum,  cum  viderimus  plerumque  dubium 
esse  num  etiam  in  ipsa  historia  enarranda  eum  imitatus  sit. 

8* 

Sed  iam  quo  modo  Sallustius  Yelleio  fuerit  imitationi 
quaeramus. 

Substantiva. 

Clarltudo  2,17,2;  11,3;  130,1  (translate  i.  q.  dignitas. 
Jiig.  2  extr.  ibid.  7  cfr.  Kritz.  ad  Cat.  17,2)  munificentia  41,8 
81,3.  126,4.  130,1  (Sall.  Jug.  111). 

V  e  r  b  a. 

Affectare    39,1    (i.  q.  sibi  conciliare  studere  Jug.  66,1) 

parum  habere   76,4  (i.  q.  non  satis  esse  Jug.  31,9)  genitus 

alicui  rei  102,1  {hist.  3,65)  parentes  108,2  (i.  q.  qui  parent 

Jug.  102,7.   3,2   cfr.  Kritz.  ad  Cat.  6,5  Jug.  87,2)  cursu  ten- 

dere  70,2  (Jug.  91,4)  transgressus  2,7,2  (i.  q.  excedens.  hist. 

inc.  46). 

Adiectiva. 

Haud  absurdum  77,1.  83,3  (i.  q.  optimum  Cat.  26,5)  cru- 

entus  71,2.  52,3  (significanter  usurpatum  de  bello  et  die  ut 

Cat.  47,2.  58,21  de  anno  et  victoria). 

Res  ad  structuram  grammaticalem  spectantes. 
Genetivus  obiectivus,  qui  vocatur,  dependet  a  voce  in- 
iuriae  1,8,4  iniuriae  avi  1,1,1  iniuriae  fratris  (Jug.  14,19 
iniuriae  sociorum  Cat.  52,6  iniuriae  sociorum)  Genetivus 
pendens  ab  adiectivis  affectum  significantibus  Tacito  imprimis 
usitatus  etiam  in  Velleio  invenitur,  quem  in  hac  ratione 
syntactica  iam  Sallustius  antecessit  (velut  2,11,1  immodicus 
gloriae  {hist.  1,114)  laetus  animi  2,93,2  {hist.  2,91).  --  Mo- 
rawskius  {Philol.  XXXV.  p.  715)  commemorat  formam  8.  pers. 
plur.  perf.  act.  in  ere  desinentem,  quae  a  Sallustio  saepius 
usurpetur,  sexagies  inveniri  apud  Velleium.  Georges  (p.  4) 
adnotat  saepius  verbis  frequentativis,  quippe  quae  pleniorem 
sonum  in  cadendo  reddant,  uti  Velleium,  quocum  cfr.  Oortium 
ad  Cat.  2,1. 

Velleium  imitatione  uti,  ut  iam  supra  diximus,  tum 
credimus  nos  posse  suspicari,  cum  in  eadem  re  enarranda 
eadem,  quae  in  fonte  iuveniuntur,  verba  exhibet.  Tta,  cum 
de  interitu  Carthaginis  liberae  rei  publicae  pernicioso 
cap.  2,1  disserat,  certe  non  Sall.  hist.  1,10  vel  Cat.  cap. 
XI.  XTI.    XIII.    quibus  locis  de  eadem  re  disputatur,    sed 

hist.  1,11  et  12  in  animo  habebat,  quippe  quo  loco  fere  eadem, 
quae  in  Velleio,  morum  labentium  cum  motu  praecipiti  com- 
paratio  exstet.  Eodemque  enuntiato,  ut  iam  antea  1,12,6, 
locum  Sallustianum  Cat.  10,1  imitatur. 


J,12,6     Romani    imperii    Carthago 

aemula. 

2,1,1  quippe  remoto  Carthaginis  nie- 

tu   sublataque   imperii  aemula  non 

gradu  sed  praecipiti  cursu  a  virtuie 

descitum,  ad  vitia  transcursum. 


Cat.  10,1  Carthago  aemula  imperi 
Romani. 

Hwt.  1,12.  Fostquatn  remoto  metu 
Punico  simultates  exercere  vacuum 
fuit,  hella  civilia  orta  sunt  .  ,  ,  ex 
quo  tempore  maiorum  mores  non 
paullatim  ut  antea  sed  torrentis 
modo  praecipitati. 

Non  alienum  fuisse  a  Romanis  Carthaginem  aemulam 
iniperii  esse  putare  indicant  velut  Cic.  j^ro  Balh.  34  de  l.  agr, 
2,87;  sed  cum  ea  forma  nemo  nisi  SaHustius  ante  Velleium 
hanc  sententiam  piotulerit,  non  esse  dubium  arbitramur,  quin 
hoc  loco  scriptor  id,  quod  studio  Sallustii  memoiia  tenebat, 
posuerit.  —  Similiter,  cum  2,11,2  scriptor  in  eadem  narratione, 
quae  exstat  apud  Sall.  Jug.  64,1,  idem  atque  ille  iudicat  de 
nobilitatis  superbia,  veri  est  simillimum  hoc  illum  loco  Sal- 
lustium  respicere: 


2,11,2  Marius  criminatus  Metelli 
lentitudinem  ^  trahentis  iam  in  ter- 
tium  annum  hellum,  et  naturalem 
nohilitatis  superhiam,  effecit,  ut^  cum 
commeatu  petito  Romam  venisset . . 


Jug  64,1  Marius  —  ah  Metello  — 
missionem  rogat.  Cui  quamquam 
virtus,  gloria  atque  alia  optanda 
honis  superahant,  tamen  inerat  con- 
temptor  animus  et  superhia,  com- 
mune  nohilitatis  malum. 

Initio  cap.  35,    si  Madvigii  loci  corrupti  emendationem 

probamus,   idem  fere  simile  videmus  usurpare  Velleium  ad 

Catonis  laudes  efferendas  atque  Sallustium  in  eadem  re  enar- 

randa,  neque  non,  cum  deinde  mores  Catonis  depingat,  eundem 

locum  Sallustianum  respicere. 


Cat.  53,1  Postquam  Cato  assedit .  . 
virtutem  animi  ad  coelum  ferunt . . 
Cato  clarus  atque  magnus  hahetur. 
54,5  esse  quam  videri  honus  ma- 
lehat. 


35,1.  Hle  senatus  dies  .  .  viriutem 
M.  Catonis  .  .  in  altissimo  culmine 
locavit  . .  qui  numquam  recte  fecit, 
ut  facere  videretur^  sed  quia  aliter 
facere  non  potu^rat. 


At  vix  huc  adnumeranda  est  commemoratio  de  odio 
Catuli  in  Caesarem  43,3  et  ante  praeturam  victus  in  maximi 
pontificatus  petitmie  Q.  Catulus,  omnium  confessiom  senatus 


—     38     — 

princeps  quo  cuni  loco  congfruit  Cat  49,2  CatHlus  ex  petitione 
pontificatm  odio  incensus,  quod  extrema  aetate,  maxumis  ho- 
noribus  usus,  ah  adidescentulo  Caesare  victus  discesserat.  Hic 
enim,  quamquam  et  de  causa  odii  Catuli  et  de  eius  moribus 
scriptores  consentiunt,  tamen  non  satis  specie  verborum  per- 
suaderi  nobis  potest  Sallustii  vestigia  latere.  Eoque  minor 
videtur  probabilitas  esse  e  Sallustio  eum  hanc  narrationem 
deprompsisse,  quod  eas  res  notissimas  dicit  esse. 

In  moribus  describendis  Velleius  putandus  est  Sallustium 
imitatum  esse,  cum  videmus  eadem  illum  atque  Sallustium 
vel  simili  sententiarum  antithesi  in  depingendo  uti.  Primum 
huc  adnumerem 


Cat  23,1  ss.  Sed  in  ea  coniurati' 
one  fuit  Q.  Curius,  natus  haud  oh- 
scuro  loco  .  .  .  Huic  homini  non 
minor  vanitas  inerat  quam  audacia; 
neque  reticere,  quae  audierat^  neque 
suamet  ipse  scelera  occultare,  pror- 
sus  neque  dicere  neque  facere  quic- 
quam  pensi  habehat.  Erat  ei  cum 
Fulvia,  nmliere  nohili,  siupri  vetus 
consu^tudo  .  . 


45,1  per  idem  tempus  P.  Clodius, 
homo  nobilis^  disertus,  audax,  qui- 
que  neque  dicendi  neque  faciettdi 
xdlum  nisi  quem  velletpossei  modum, 
malorum  proposiiorum  executor  a- 
cerrimus,  infamis  eiiam  sororis 
stupro. 


Eundem  hic  habemus  in  describendo  ordinem:  genus  nobile, 
audaciam,  hominem  omnem  dicendi  et  faciendi  modum  exce- 
dentem,  stuprum.  Itaque  puto  ne  eo  quidem,  quod  non  de 
eodem  viro  scriptores  agunt,  nos  impediri  quin  hoc  loco  imi- 
tationem  inesse  arbitremur. 

126,2  cum  describit  noster  ad  Tiberium  laudibus  effe- 
rendum  felicem  rei  publicae  statum,  videtur  respicere  Sal- 
lustium,  qui  in  oratione  Catonis  Cat.  52  inserta  integritatem 
atque  mores  maiorum  dilapsos  esse  et  ambitionem  plus  valere 
virtute  dolet.  Nam  veluti  perstringens  noster  illum  locum 
atque  verbis  fere  Sallustianis  usus  mores  a  Tiberio  esse  re- 
dintegratos  et  ambitione  plus  valere  virtutem  exclamat: 


Cat  62,21  ss.  alia  fuere,  quae  illos 
magnos  fecere,  quae  nobis  nulla 
8unt,  domi  industria^  foris  iustum 
imperium^    animus    in    consulendo 


126,2  ss.  revocata  in  forum  fides  .  . 
iustitia,  aequiias],  industria  civitati 
redditae  .  .  recte  faciendi  omnibus 
aut  incussa  volunias  aut  imposita 

necessitas   .    .    superatur    aequitate 
gratia,  ambitio  virtute. 


libcr,  neque  delicto  neque  lubidine 
obnoxitis.  Pro  his  nos  hahemus 
luxuriam  atque  avariiiam  .  .  omnia 
virtuiis  praemia  ambitio  possidet, 

His  certe  locis  quamquam  non  de  eisdem  personis  agit, 
Velleium  Sallustium  in  animo  habuisse  possumus  concludere. 
Sed  prorsus  ineptum  esset,  si  omnes  sententias,  quae  aliquam 
habent  cum  Sallustianis  similitudinem,  ex  illo  scriptore  cen- 
seremus  depromptas  esse.  Ita  comparatum  est  33,3  neque  eo 
viro  quisquam  atd  alia  omnia  minus  aid  gloriam  magis  conm- 
piit,  quem  locum  nonnulli  homines  docti  voluerunt  emanasse 
e  SjiU.  hist.  2,35  modestiis  ad  omnia  alia  nisi  ad  domina- 
tionem,  Sed  licet  hic  locus  inde  depromptus  sit,  tamen  ne- 
quimus  ratiocinari,  Sallustium  illo  loco  de  Pompeio  sicuti 
Velleium  dicere,  cum  viderimus  Velleium  non  semper  Sallustia- 
nis  sententiis  ad  eos,  quos  Sallustius  ita  depingit,  homines 
describendos  usum  fuisse,  sed  etiam  ad  aliorum  mores  illustran- 
dos.  Hoc  addere  volui  Kritzii  rationibus  ad  locum  Sall.  ad- 
notatis.  cfr.  quae  diximus  de  Beieri  opinione  supra  p.  33. 

Aeque  ac  Velleium  permultas  etiam  Sallustium  de  moribus 
seutentias  iiarrationi  inseruisse  notum  est,  eoque  cautius  nobis 
iudicandum  est,  cum  quae  ex  his  nostrum  deprompsisse  veri 
simile  sit  quaerimus.  Probabilissimum  mihi  videtur  scriptorem 
ese  imitatum  locos  eorum  capitum,  quae  supra  in  Vellei 
memoria  haesisse  nobis  videmur  demonstrasse.  Huc  spectant 
orationes,  quae  de  Catilina  apud  Sallustium  Cat,  50  ss. 
exstant.    Ita  comparatum  est 


2,3,4  non  enim  ibi  consisiunt  exem- 
pla,  unde  coeperunt  .  .  ubi  semel 
recto  deerraium  est,  in  praeceps 
pervenitur. 


Cat  51,27.  Omnia  mala  exempla 
ex  bonis  orta  sunt.  36.  ubi  hoc  ex- 
emplo  per  senati  decreium  consul 
gladium  eduxerit^  quis  illi  finem 
siatuei  aut  quis  moderabitur? 

Hic  igitur  sententiam,  quae  apud  Sallustium  ad  peculiarem 
qmandam  rem  pertinet,  Velleius  communem  reddidit,  similiter- 
quie  cogitationem  30,3  abstraxit  ex  Cat.  52,8,  nisi  quod  hic 
opposuit  communem  sententiam  peculiari  apud  Sallustium 
prolatae : 

30,3  familiare  est  hominibus  omnia 
sibi  ignoscere^  nihil  aliis  remittere. 


Cat.  52,8  qui  mihi  atque  animo  meo 
nuUius  umquam  delicti  gratiam  fe- 
cissem,  haud  facile  alterius  lubidini 
malefacta  condonabam. 

PauUo  etiam  probabilius  tum  putandum  est  Sallustii 
nostrum  meminisse,  cum  talem  sententiam  pronuntiat,  qualem 
saepius  a  Sallustio  usurpatam  esse  invenimus.  Ita  com- 
paratum  est 

Cat.  5,7  agitabatur  magis  magisque  i  25,1.     Sed   iis,   quibus  et  res  [res 
in  dies  animus  ferox  inopia  rei  fa-      add.  Ruhnken.]  pessima  et  immodica 


miliaris.    Cfr.  16,4.  28,4.  37,3. 


cupiditas  erat,  nonpoteratpaxplacere. 


Uno  loco  propterea  veri  est  simile  Sallustii  sententiam 
exhiberi,  quod  noster  verbis  illi  antiqiii  .  .  ,  hoc  senseriint 
notam  quondam  sententiam  putandus  est  respicere  eamque 
nos  invenimus  apud  Sallustium: 


Jug.  85,15  ss.  existumo  .  .  fortissi- 
mum  quemque  generosissimum  ,  ,  , 
17  quodsi  iure  me  despiciunt,  faci- 
ant  idem  maioribus  suis,  quibus  uti 
mihi  ex  virtute  nobilitas  coepit. 


128,1  ss.  neque  novus  hic  mos  sena- 
tus  populique  Romani  est  putandi 
quod  optimum  sit  esse  nobilissimum 
,  .  illi  antiqui  ,  ,  profecto  hoc  sen- 
serunt  in  cuiuscumque  animo  virtus 
inesset,  eiplurimum  esse  tribuetidum. 


Quo  cum  loco  conferas 

Cat.  9,2  cives  cum  civibus  de  virtute 
certahant. 

Propter  singularem  antitliesin,  quae  fere  eadem  in  utro- 
que  scriptore  exstat,  huc  asserendum  puto 


26,2  in  qua  civitate  semper  virtuti- 
bus  certatum  est. 


hist.  1 ,49,8  eo  processit,  ut  yiihil  glo- 
riosum  nisi  tutum  aestumet. 


115,5    semperque   visum   est  glorio- 
sissimum,  qmd  esset  tutissimum. 


Quae  sententia  apud  Sallustium  ut  Sulhie  vituperationi, 
apud  Velleium,  ut  Tiberio  laudi  sit,  posita  est. 
Similiterque  comparata  sunt 


hist,  1,56,8  quin  praeter  idoneum 
ducem  nihil  abest  ad  subvertundum 
imperium. 

Jug.  31,24  Poiestne  in  tam  diversis 
mentibus  pax  aut  amicitia  esse? 
Jug.  14,15  pauci,  quibus  relicta  est 
anima  .  .  ,  morte  graviorem  vitam 
exigunt.  22  quamquam  tibi  .  .  vita 
erepta  est,  tamen  laetandum  magis 
quam  dolendum  puto  casum  tuum. 


125,2  defuitque  qui  contra  rem 
pvblicam  duceret,  non  qui  seque- 
rentur. 

45,1  quid  inter  tam  dissimiles  ami- 
cum  esse  potest? 

66,4  rapuisti  tu  M.  Ciceroni  —  vi- 
tam  miseriorem  te  principe  quam 
sub  te  triumviro  mortem.  —  At  cfr. 
Cic.  Brut.  §  4. 


\ 


K 

Verbis  42,2  multosque  mortales  cepit  non  puto  scriptorem 

Sallustium  imitatum  esse  Jxig.  20,3  midtos  mortalis  —  capit, 

quamquam  verbotenus  sententiae  congruunt  neque  uUo  alio 

loco    Velleius    mortalis    adiectivo    pro    stubstantivo   utitur. 

fitenim   tum   modo   credibile   est  sententiam    aliquam   alius 

scriptoris  eius  memoriae  inhaesisse,    si  quid  singulare  in  se 

haberet.     Sed  in  hac  sententia  quid  singulare?  Alia  de  causa 

refutandam  arbitror  eorum   opinionem,    qui   in   119,2   more 

pecudum    trucidaverat    suspicantur    latere   Cat.    58,21    sicuti 

pecora    truddemini.      Nam    haec    sententia,     quam    saepius 

invenimus   (Sall.  hist.  3,81,6    Suet.  Aug.  15)   tantum  habet 

colorem  proverbialem,  ut  ex  Sallustio  eam  emanasse  nequeamus 

contendereO.    Eademque  de  causa  negamus  Velleium  2,33,4 

quem  ob  iniectas  molis   mari  et   receptum  suffossis  montibus 

in  terras  mare  haud   infacete  Magnus  Pompeius  Xerxen  to- 

gatum  vocare  assueverat  scribentum  respexisse  Sall.  Cat.  13,1 

nam  quid  ea   niemorem,    quae  nisi   iis,   qui  videre,   nemini 

credibilia  sunt,  a  privatis  compluribu^  subvorsos  montis,  maria 

constructa  esse  aut  Ca^.  20,11  quis  tolerare  potest,  illis  divitias 

superare,    quas  proftmdat   in   exstruendo    mari   et    montibus 

coaequandis,    cum   hoc   luxuriae    exemplum    usitatum    fuisse 

videamus  e   Tib.    2,3,45    claudit    et  indomitum    moles    mare 

et  Hor.  carm.  3,1,33  contracta  pisces  aequora  sentiunt  iactis 

in  altum  montibus. 

Quae  cum  ita  sint,  dilucidum  esse  arbitramur,  non  modo 
in  studio  Sallustii  Velleium  versatum  esse  sed  etiam  orationes 
aliasque  eius  libri  partes  in  memoria  habuisse. 

De  Vellei  cum  Livio  consensu  haec  habemus,  quae  pro- 
feramus ; 

Substantiva. 
Coercitio  47,3  .  121,1  (translate  de  vi  inhibendi  et  retardandi 
Liv.    4,53,7  .  26,36,12)    cogitatio    1,10,1    (i.   q.    deliberatio. 

V  In  mentem  mihi  venit  loci  CatuUiani  25,2  mollior  . .  .  imula  auri- 
cUla,  quibus  verbis,  cum  similia  exstent  apud  Cicer.  ad  Q.  fr.  2,13  (15*), 
4  auricula  infima  .  .  .  molliorem  nonnuUi  homines  docti  de  tempore 
carminis  CatuUani  sibi  visi  sunt  posse  ratiocinari,  certe  iniuria,  cum  iUa 
verba  videantur  proverbialem  vim  habere. 

Liv.  26,33  .  34,59  .  40,5  .  saepius).  Romanae  75,3  (i.  q. 
Cives  Romanae.  Liv.  1,26,4)  ultio  2,7,6  .  65,1  .  125,3  (Liv. 
7,30,14  .  31,24,1)  violatio  2,1,5  (Liv.  29,8,11  .  31,12,5). 

V  e  r  b  a. 
Adornare  122,2  (i.  q.  ornatum  adicere  Liv.  1,20)  agere  reum 
45,1  (i.  q.  accusare  Liv.  45,37,8  .  24,25,1)  auctorare  sibi 
mortem  30,1  (i.  q.  mortem  quasi  mercede  sibi  quaerere  et 
arcessere  Liv.  37,10,8)  ciere  pugnam  2,6,6  (Liv.  1,12,2  .  2,47,1) 
elanguescere  111,4  (i.  q.  dilabi  Liv.  35,45,7)  exsolvere  poenas 
88,3  (Liv.  26,40,15)  Labeie  mentionem  62,5  (i.  q  ment. 
facere  Liv.  38,56  ep.  119)  inescare  2,13,2  (translate  i.  q. 
cibo  illicere  Liv.  41,23)  insidiari  temporibus  21,2  (i.  e.  germ. 
„die  Zeit  abpassen"  Liv.  23,35  insidiari  tempori)  interrogare 
sententiam  35,3  (Liv.  36,7,1)  nitere  1,17,1  .  2,9,1  (i.  q.  florere 
Liv.  3,12,5)  postferre  aliquid  alicui  rei  69,3  (Liv.  3,64,3) 
praevalere  108,2  (Liv.  praef.  4). 

A  d  i  ec  ti  va. 
Inexpugnabilis    115,4    (de    loco,    qui    capi    non    potest,    ut 
Liv.     33,17,9,    saepius)    inexsuperabilis    32,4  .  120,2    (Liv. 
37,53,11-5,34). 

Res  ad  structuram   grammaticalem  spectantes. 
In  gratiam    alicuius  2,18,3  .  41,2    (cfr.  Kuehnast.  synt.  L. 
p.  381)  variari  51,3  (impersonaliter  positum,  ut  Liv.  7,22,10  . 
22,60,3)  par  ad  121,2  (Liv.  1,5,7  .  26,16,3). 

Ut  supra  primum  qur  eramus  qui  loci  in  simili  causa  similem 
verborum  speciem  praebeant  proptereaque  e  Livio  videntur 
emanasse.  Praeter  eum  locum,  quem  iam  supra  p.  30  collau- 
davimus  quemque  num  sit  fons  Vellei  propter  similes  apud 
alios  scriptores  locos  diiudicare  nobis  non  licere  diximus, 
huc  spectat 


Liv.  1,8?5  locum,  qui  nunc  descen- 
dentibus  inter  duos  lucos  est^  asylum 
aperit  Consilium  deinde  virihus 
parat.  Cenium  creat  senatores  .  . 
patres  certe  ab  honore,  patriciique 


1,8,5  eam  asylo  facto  inter  duos 
lucos  auxit.  Hic  centum  homines 
electos  appellatosque  patres  instar 
habuit  consilii  publici.  Hanc  origi- 
nem  nomen  patriciorum  habet. 


progenies  eorum  appellati. 

Non  est  dubium,  quin  haec  narratio  apud  alios  quoque 
scriptores    Romanos    exstiterit.     Qua   re    non    satis    certis 

argumentis  conteudere  possumus  ex  ipso  Livio  scriplorem 
eam  hausisse.  Eademque  de  causa  opinioni,  1,10,3-5 
emanasse  e  Livio  45,40  et  41,  assentiri  nequimus,  quod 
haec  narratio  eis  adnumeranda  est,  quas,  cum  optima  eis 
liberae  rei  publicae  tempora  describerentur ,  a  multis 
historicis  usurpatas  esse  arbitramur.  Adde,  quod  discrimen 
quoddam  interest  inter  Livium  et  Velleium,  cum  Livius 
commemoret  Paullum  et  ante  triumphum  more  ceterorum 
imperatorum  de  rebus  suis  gestis  et  post  triumphum  in 
contione  de  privata  sua  fortuna  orationem  habuisse,  quam 
in  contione  habitam  orationem  exhibet,  Velleius  autem  non- 
nulla,  quae  in  illa  oratione  apud  Livium  exstant,  Paullum 
ante  triumphum  locutum  esse  dicit  (cfr.  praeterea  Pernices 
p.  12). 


Liv.  45.  40  duobus  e  filiis  —  minor 
.  .  .  ante  triumphum  .  .  .  maior  .  .  . 
post  triumjihum  decessit;  quos  prae- 
textatos  cursu  vehi  cum  patre  .  .  . 
oportuerat.  Contione  .  .  cum  de  suis 
rehus  gestis  more  ceterorum  impe- 
ratorum  disseruisset ,  memorabilis 
eius  oratio  .  .  fuit.  41.  Optavi,  ut 
cum  ex  summo  retro  volvi  fortuna 
consuesset,  mutationem  eius  domus 
mea  pofius  quam  res  publica  sentiret 
.  .  .  duos  .  .  tamquam  ex  magna 
progenie  liherorum  in  adoptionem 
datos  Cornelia  et  Fabia  gens  habent. 


1,10,3  ss.  unum  P.  Scipioni  .  .  .  in 
adoptionem  dederat,  alterum  Fabio 
Maximo.  Duos  minores  natuprae- 
textatos^  quo  tempore  victoriam  a- 
deptus  est^  habuit  Is  cum  in  con- 
tione  exira  urbem  more  maiorum 
ante  triumphi  diem  ordinem  actorum 
suorum  commemoraret  .  .  precaius 
est,  ut  si  quis  eorum  invideret  ope- 
rihus  ac  fortunae  suae,  in  ipsum 
potius  saevirent  quam  in  rem  pu- 
hlicam  .  .  alterum  ex  suis  . .  liheris 
ante  paucos  triumphi  alterum  post 
pauciores  amisU  dies. 


Mihi  videtur  hoc  locoVelleius  genuinam  narratiunculam 
maiore  fide  secutus  esse  quam  Livius,  cum  ille  vaticinatum 
esse  quodam  modo  Paullum  fortunas  suas  commemoret,  quod 
sane  vetustatem  redolet ;  Li vius  post  mortem  demum  filiorum 
eum  dicentem  facit  sperare  sese  defunctam  esse  fortunam 
publicam  sua  tam  insigni  calamitate,  eundemque  fatentem 
optavisse  sese  ut  sua  domus  mutationera  fortunae  sentiret,  quo 
additamento  Livius  haud  scio  an  illam  vetustam  de  vatici- 
natione  narrationem  commutaverit  atque  ad  rationem  magis 
adaequaverit.  Quae  cum  ita  sint,  fortasse  ne  loco  quidem 
1,9,5  et  6  Velleius  imitatus  est  Liv.  45,43  et  35,  quamquam 

hic  in  eadem  narratione  eadem  de  iiividia  fortunae  adhae- 
rente  sententia  invenitur.  Ea  enim  sententia  fortasse  iam 
in  illa  genuina  narratiuncula  exstabat,  quatn  de  Paulli  cala- 
mitate  propagatam  fuisse  suspicabamur. 

Liv.  45.  43  X,  Anicius  Quirinalibus 
(riumphavit  de  rege  Gentio  lllyriis- 
que  .  .  ante  cttrrum  ducii  Gentius 
rex  .  .  35  intacta  invidia  media 
sunt,  ad  summa  ferme  tendit  Nec 
de  Anicii  nec  de  Octavii  triumpho 
dubitatum  est:  Paullum,  cui  ipsi 
quoqtie  se  comparare  erubuissent, 
obtrectatio  carpsit. 


I 


1,9,5  et  6  quo  anno  et  Octavii  prae- 
toris  navalis  et  Anicii  regem  llly- 
riorum  Gentium  ante  currum  agen- 
tis  triumphi  fuere  celebres.  Quam 
sit  assidue  eminentis  fortunae  co- 
mes  invidia  altissimisqne  adhaereat, 
etiam  hoc  colligi  potest,  quod  cum 
Anicii  Octaviique  triumphum  nemo 
interpellaret ,  fuere  qui  Paulli  im- 
pedire  obniterentur, 

Non  diiudicaverim,  utrum  in  enuntiatis  levioris  momenti, 
quae  nomnumquam  apud  Velleium  paene  verbotenus  cum  Livii 
congruentes  exstant,  Livium  a  nostro  excussum  esse  nobis 
suspicandum  sit  necne.  Nam  hi  omnes  loci  ita  comparati 
suut,  ut  non  solum  apud  Livium  sed  etiam  apud  alios  multos 
scriptores  exstitisse  putandi  sint.     Huc  adnumerem 

Liv,  41,27  Fulvii,    qui  frater  ger-   ;   1,\0,6  Fidvii  ccnsoris  frater  et  qui- 

dem  consors^  Cu.  Fulvius  ,  , 

1,13,2  uterque  [Scipio  et  MummiusJ 
imperator  devictae  a  se  gentis  no- 
mine  honoratus. 

2,3,1  P.  Scipio  .  .  .  optimus  vir  a 
senatu  iudicatus  ,  , 

38,3  seniel  sub  regibus,  iterum  hoc 
T.  Manlio  consule,  tertio  Augusto 
principe,  —  Janus  geminus  clausus 
dedit. 


ntanus,  et  ut  Yalerius  Antias  tradit^ 

comors  etiam  censoris  erat. 

Liv.  30,45  2>rimus  certe  hic  [Africa- 

nus]  imperaior  nomine  victae  a  se 

gentis  est  nobilitatus. 

Liv.  29,14  P.  Scipionem  .  .  iudica- 

verunt  ,  ,  virum  bonorum  optimum 

esse. 

Liv.  1,19,3  bis  post  Numae  regnum 
clausus  fuit,  semel  T.  Manlio  con- 
sule  .  .  iterum  .  .  imperatore  Cae- 
sare  Augusto. 

Semel    propter    eandem    in    eadem    iere   re    antithesin 
locum  depromptum  esse  opinamur: 


1,12,5  fecitque  suae  virtutis  monu- 
mentum  quod  fuerat^  avi  eius  cle- 
mentiae. 


Liv.  37,6,6  in  omnibus  se  maiora 
clementiae  benignitatisque  quam  vir- 
tutis  bellicae  monumenta  reliquisse 
(Afric.  maior). 

Sed  47,1   piignatum  saepe  dereda  ade,   saepe  agminihus, 
saepe  eruptionihus ,  certe  nou  est  imitatio  1.  Liv.  10,  45,  12 

saepe  in  acie,  saepe  in  agmine,  saepe  circa  ipsam  urhem  ad- 
versus  eruptiones  hostium  pugnatum.  —  Similitudo  verborum 
haud  scio  an  ita  declaranda  sit,  ut  uterque  scriptor  verba  e  re 
militari  deprompta  posuerit. 

Itaque  cum  uno  modo  loco  (1,12,5:  Liv.  37,6,6)  aliqua 
probabilitate  possimus  opinari  Livii  vestigia  in  Vellei  libro 
latere,  num  Velieius  Livium  imitatus  sit  atque  quatenus  illum 
secutus  sit  vix  potest  diiudicari. 

Nonnulla  etiam  nobis  liceat  addere  de  eorum  opinione, 
qui  Velleium  e  Pompeio  Trogo  hausisse  voluerunt.  Quo  de 
scriptore,  qui  nobis  epitomis  modo  servatus  sit,  quaestionem 
difficillimam  esse  eoque  cautius  instituendam  cum  appareat, 
miiror  quod  nonnulli  homines  docti  illum  Velleio  imitationi 
fuisse  contenderunt.  cum  unus  modo  locus,  ut  video,  eis  ra- 
tionibus  videatur  sufficere,  quas  secuti  imitationem  nos  posse 
suspicari  supra  saepius  diximus.  Sed  etiam  hunc  (Justin.  34,3) 
non  ita  comparatum  esse,  ut  certis  argumentis  eum  Velleio 
imitationi  fuisse  obtineamus,  p.  30.  ostendimus. 

Sed  fortasse  aliquis  putaverit  eandfem  antithesin  singu- 
larem  iriesse  in 


Justin.  3,2,7  Spartanis  leges  insti- 
tuit,  non  inventione  earum  magis 
quam  exemplo  clarior:  siquidem  ni- 
hii  lege  ulla  in  alios  sanocit,  cuius 
non  ipse  primus  in  se  documenium 
daret. 


1,6,3.  Ea  aetate  clarissimus  Graii 
nominis  Lycurgus  Lacedaemonius, 
vir  generis  regii^  fuit  severissima- 
rum  iustissimarumque  legum  auctor 
et  disciplinae  convenientissitnae  vir 
[ita  P.  viris  Lipsius  em.]. 


Sane,  si  Rhenanianae  editiouis  lectionem  sequemur,  utrum- 
que  scriptorem  opponere  Lycurgi  erga  se  et  in  alios  severi- 
t^tem  concedendum  est.  Sed  cum  etadiectivum  conveniens  ob- 
iectum  exigere  videatur  et  vix  ad  lalinum  sermonem  quadret 
vir  disciplinae,  Lipsii  emendatio  videtur  praeferenda  esse, 
qua  emendatione  antithesis  nulla  fit.  —  Ad  eorum  opi- 
nionera  refutandara,  qui  2,4,1  vicius  a  M,  Perimma, 
ductusque  in  triumj^ho,  set  a  M\  Aquilio,  capite  poenas  dedit 
emanasse  ex  Just.  36,4,10.  Quod  aegre  ferens  successor 
eius  M'  Aquilius  consul  ad  eripiendum  Anstonicum  Perpennae, 
veluti  sui  potius  triumphi  munus  esse  deheret,  festinata  velocitate 
contendit    nullis  egemus  argumentis.     Haec  enim  atque  alia 

eiusmodi  si  quis  putet  imitationem  esse,  cum  nullum  eius  rei 
argumentum  proferie  possit,  refutari  non  possunt  (v.  Pernices 
p.  13,  quem  ne  falso  interpretetur  huuc  locum  admodum 
vereor). 

Itaque  Pompeium  Trogum  Velleio  imitationi  fuisse  ne- 
gamus. 

Non  alieuam  puto  esse  ab  huius  dissertationis  indole 
eorum,  quae  ante  Velleium  apud  poetas  solum  exstant,  ver- 
borum  collectionem.  Immo  vero,  cum  supra  nobis  videretur 
non  necesse  esse  ea,  quae  singula  apud  Velleium  aliumque 
quendam  scriptorem  congruerent,  Velleium  ab  aliis  scripto- 
ribus  deprompsisse ,  elocutionis  VeJlei  cum  poetarum  com- 
paratione  apparere  puto,  quatenus  Velleius  iii  poetarum  libellis 
versatus  eoium,  si  non  peculiarem,  at  communem  rationem 
sequatur  dicendi  cogitandique. 

Proinde  congeramus,  ut  supra  fecimus,  quae  in  singulis 
verbis  congruentia  invenimus. 

Substantiva 
profectus  1,1  G,2  (i.  q.  progressus  Ov.  Met.  9,50  Pont.  3,9,40). 

V  e  r  b  a. 
Assuescere  79,1  (i.  q.  assuefacere.    Hor.  Sat.  1,2,109)  autu- 
mare  1,6,4    (Ter.  Heaut  prol.  18  Hor.    Sat.   2,3,43.     Catull. 
44,2  .  inc.  auct.  ap.  Cic.  or.  49,1  G6)  erudire  ry9A  (translate 
ut  Ov.  am.  1,14.  30  rem.  am.  690  Met.  8,215)  eruere  1,13,1  . 

38.2  .  27,2  (i  q.  destruere  Verg.  Aen.  2,611)  imputare  23,4 
(i.  q.  adscribere  (in  malam  partem)  Ov.  met.  2,400  .  15,470) 
refulgere  103,5  (i.  q.  renasci  Prop.  3,18,8). 

Adiectiva  et   Participia. 
Augustus   126,3    (i.  q.  ad  Augustum    pertinens  vel  ad  eius 
successores.    cfr.  92,2.     Ov.  Pont.  2,2.76  .  1,2,117  .  saepius) 
auspicatus  79,2    (i.  q.  faustus.  Catull.  45  .  25)    beliicus  38,2 
(i.  q.  bellicosus  Ov.  fast.  2,814  Met  4,754  .  saepius)  collisus 

52.3  (translate,  ut  Hor.  ep.  1,2,7)  ineluctabilis  57,3  (Verg. 
Aen.  2.324  .  8,334)  interritus  70,2  (i  q.  non  territus  Verg. 
Aen  11  .  737.  Ov.  Met  8,318  her.  9,76)  rebellis  90,1  (Verg. 
Aen.  12,185  .  6,858)  superi  48,2  (i.  q.  viventes.  Verg.  Aen. 
6.128). 

Ut  simul  Censorini  et  Lollii  mortem  commemoraret, 
Lachmannus  opusc.  2.  p.  100)  putavit  Velleium  Horatii  carm. 
IV,  8  et  9  commotum  esse. 

Praeterea    cum    nihil    apud    poetas    inveniamus,    quod 
imitationi  fuisse  Velleio  putandum  sit,   iam  usque  ad  finem 
huius  dissertationis   progressi    sumus.     Neque    quidquam    ad 
hanc    quaestionem    spectans    nobis    videmur    omisisse,    nisi 
quod  nonnuUas  Kr^usii  imprimis  et  Ruhnkenii  adnotationes, 
quibus  homines  illi  iniuria    videntur    imitationem    suspicari, 
silentio    nos   posse   praeterire  putavimus.      Nam    eos    modo  ! 
opertuit  locos  nos  proferre,  quibus  vel  certa  vel  dubia  nobis  j 
videretur  imilatio  esse,  nonnumquam  modo,  quo  magis  quaml 
vim   atque   rationem  nos    sequeremur    eluceret,    eos   afferre,! 
quibus  imitationem  inesse  homines  docti  iniuria  putarent. 

Ex  eis  autem,   quae  diximus  imitationem  Vellei  demon- 
strare,  puto  apparere,  Velleium  fuisse  animo  maxime  versatili 
atque  non  indocto.     Ingeniosissime  incuiiosus  historias  con- 
scribere   incipit   nullis   auxiliis  nisi  quod  nonnuUos   libellos 
inspicit,    quorum  temporum   rationem  ut   aequam  atque  con- 
gruentem  faciat  minime  studet;  atque  initio  difficultate  insueti 
laboris,  ut  videtur,  oppressus.  postquam  aliquam  scribendi  facili- 
tatem  uactus  est,  persaepe  lectori  atque  sibi  promittit,  aliud  se 
atque  iustius  volumen  de  iis  rebus,  quas  breviter  modo  conscri- 
bat,  compositurum  esse,  qua  re  festiuare  sibi  liceat,  nimirum 
quod  horao  est  occupatissimus.  —  Peritissimum  eum  fuisse  litte- 
rarum  neque  ex  opere  eius  apparet  neque  est  in  homine,  qui 
paene  totam  vitam  suam  in  castris  degerit,  credibile.     Sed 
in  eis  scriptoribus,   quos  certe  legit,    Sallustio  et  Cicerone, 
docili    versatus  est    animo.      Multos    eorem    locos   memoria 
tenet  atque  inserit  historiae  suae,  sed  numquam  ita,  ut  nihil 
commutet.    Maiore  est  ingenio  quam  ut  scribae  more  aliquid 
qiaasi  e  memoria  describat.     E  Cicerone  videtur  singulares  co- 
gitationes  deprompsisse,   quas  in  legendo  animadversas  diu 
secum  reputaverat,  easque  paene  inscius  imitationis  prodere; 
e  Sallustio  maiores  nonnullos  locos  conscius  imitandi  sed  eosdem 
ingeniose  commutatos  exhibet,  quas  haud  scio  an  adulescens 
a  rhetoribus  didicerit  (Morawskius  Philol  XXXV  p.  715). 

